GODIŠNJE BACIMO 100 MILIONA EVRA U ĐUBRE: Koliko Srbija gubi novca jer nema dovoljno razvijeno tržište sekundarnih sirovina | Novosti.RS\nSamo Beograd ostaje bez 30 miliona evra svake godine. Na 3.500 divljih smetlišta, 150 nesanitarnih i 10 sanitarnih deponija završi 95 odsto komunalnog otpada u kome se nalazi sekundarni materijal u vrednosti od 50 miliona evra. Direktor Centra za cirkularnu ekonomiju PKS, Siniša Mitrović, ističe da bi njegova prerada donela duplu zaradu.\n- Godišnje se u Srbiji proizvede 2,5 miliona tona komunalnog otpada, odnosno 1,2 kilograma po glavi stanovnika dnevno, a od toga se samo pet odsto reciklira - objašnjava Mitrović za "Novosti". - Tržište sekundarnih materijala u našoj zemlji vredi između 300 i 400 miliona evra, ali Srbija ga je srušila. Taj biznis je danas kod nas neisplativ.\nOn ukazuje da već 20 godina pričamo o primarnoj selekciji, a na tom polju se nije daleko odmaklo. Imamo više hiljada divljih deponija, a otpad koji se generiše u rekama je glavni okidač za poplave.\nFIRMAMA ZA RECIKLAŽU PET OTPADA PRETI KRAH: Srpski recikleri tvrde da neće opstati ako država ne pomogne\n24. 08. 2020. u 11:48\n- Danas se zatvaraju fabrike za reciklažu PET ambalaže u Srbiji zato što je mnogo jeftinije kupiti tu sirovinu u Austriji, Nemačkoj, Mađarskoj, nego je raditi na domaćem tržištu - objašnjava Mitrović. - Razlog je taj što nema primarne selekcije, materijal se uzima sa deponija, velika je količina blata, peska, ulja i visoki su troškovi njegove obrade.\nMitrović navodi da dok god postoji ovakav sistem u kome je niska cena komunalne usluge i besplatno deponovanje, neće moći ništa da se promeni. On ističe da PKS smatra da je neophodno da se uvede taksa na odlaganje. Kao ekspert predlaže da cena bude 10 evra po toni, što bi državi godišnje donosilo prihod od 25 miliona evra. Sa tim novcem, kaže, može da se pokrene proces reciklaže i primarne selekcije otpada iz domaćinstva.\nVEĆI broj lokalnih samouprava je na neki način započeo sa primarnom selekcijom otpada, ali veoma malo njih ima zaokružen sistem koji podrazumeva i primarnu i sekundarnu separaciju otpada - navodi Kristina Cvejanov. - Kragujevac je najdalje otišao u uspostavljanju sistema, ali treba pohvaliti i napore komunalnih preduzeća u manjim opštinama poput Sokobanje, Bečeja, Sombora, Bačke Palanke...\nPrema podacima Agencije za zaštitu životne sredine, od ambalaže upotrebljene na našem tržištu prošle godine 61,9 odsto je ponovo iskorišćeno, a 59,2 procenata reciklirano. Ipak, na deponijama i u prirodi završilo je oko 150.000 tona. Kristina Cvejanov, iz udruženja "Inženjeri zaštite životne sredine", ističe da dva problema najviše opterećuju sistem upravljanja ambalažnim otpadom, a to su spor razvoj primarne selekcije i nestabilnost otkupnih cena na svetskom tržištu.\n- Prvo je zatvaranje kineskog tržišta za otpad iz Evrope dovelo do vrtoglavog pada cene starog papira i plastične folije na domaćem tržištu što je rezultiralo smanjenim sakupljanjem - kaže Cvejanov za naš list. - Zatim je, zbog pojeftinjenja nafte i krize automobilske industrije tokom pandemije, tražnja za PET materijalom opala, pa su domaći recikleri plastike došli u nezavidnu poziciju da nemaju kome da prodaju sirovinu sa našeg tržišta.\nPrimarna separacija otpada, kako navodi, ne funkcioniše bez sekundarne, za koju je neophodno izgraditi regionalne centre, odnosno deponije sa sortirnicama. Međutim, ovakav sistem zahteva poskupljenje usluge odnošenja smeća, zato što se na regionalnim sanitarnim deponijama naplaćuje odlaganje otpada. Povećanje cena nije popularna mera, i to je jedan od razloga, kako navodi, za pasivan odnos države i lokalnih samouprava.\nNedostatak stručnih kadrova na svim nivoima upravljanja otpadom i nenamensko trošenje sredstava naplaćenih od ekoloških taksa, kako ističe, i te kako usporavaju razvoj primarne selekcije otpada, jer bez stručnih ljudi i novca nije moguća realizacija velikih ekoloških projekata.\nUVOZIMO DA BISMO PRERAĐIVALI\nKRISTINA Cvejanov ističe da je reciklaža otpada neisplativa na malim kapacitetima prerade, tako da se fabrike uglavnom projektuju na znatno veće količine od onih koje je moguće sakupiti na tržištu Srbije. Siniša Mitrović ukazuje da ceo proces u našoj zemlji nije dobro zaokružen.\n- Fabrika kartona "Umka" godišnje uvozi 10 miliona tona papira da bi mogla da funkcioniše - ističe Mitrović. - Srbiji godišnje treba 50.000 tona lomljenog stakla da bi mogla da radi fabrika u Paraćinu. Zašto nemamo sakupljanje i preradu tog materijala, koji, čak, izvozimo u druge zemlje?\nđubre Reciklaža Siniša Mitrović Sekundarne sirovine Kristina Cvejanov\nNe postoji interes pojedinaca za ekonologiju i otpad, zato se i ne ulaze i ne koristi


Nova trka: Odluka Vašingtona povezana sa razvojem novog ruskog oružja? - 28.09.2017, Sputnik Srbija\nMnogi sporazumi koji su potpisani u periodu zbližavanja Rusije i SAD sada se ili krše ili ne primenjuju, a njihova dalja sudbina — u jeku pogoršanja odnosa dveju... 28.09.2017, Sputnik Srbija\n07:08 28.09.2017 (Osveženo: 09:19 29.09.2017)\n© Foto : Ministry of defence of the Russian Federation / Uđi u foto-galerijuRuski vojni brod lansira krstareće rakete "Kalibar" na teroriste Nusra fronta sa Sredozemnog mora\nMnogi sporazumi koji su potpisani u periodu zbližavanja Rusije i SAD sada se ili krše ili ne primenjuju, a njihova dalja sudbina — u jeku pogoršanja odnosa dveju sila — dovedena je u pitanje.\nPrimer za to su i Sporazum o otvorenom nebu i Sporazum o eliminaciji raketa srednjeg i malog dometa, koji su jedan od uzroka ozbiljnih nesuglasica Moskve i Vašingtona.\nNova tačka razdora u odnosima dveju zemalja je međunarodni Sporazum o otvorenom nebu, koji su potpisale 23 države-članice OEBS-a 1992. godine u Helsinkiju, sa ciljem da se poveća poverenje u Evropi nakon Hladnog rata.\nPodsetimo, Sporazum dopušta špijunskim avionima nadzorne letove preko teritorije drugih zemalja radi praćenja vojnih aktivnosti. Rusija ga je ratifikovala u maju 2001. godine.\nDanas u tom Sporazumu učestvuju 34 zemlje, pri čemu su Rusija i SAD stub i od njihove politike zavisi njegova dalja sudbina.\nNeosnovana optuživanja Rusije\nAmeričke vlasti sada prete da bi od početka iduće godine mogle da ograniče letove ruskih vojnih aviona iznad SAD zbog navodnog nepoštovanja tog Sporazuma od strane Rusije. Prema pisanjima američke štampe, SAD mogu da zabrane ruskim vojnim avionima letove preko Aljaske i Havaja (gde se nalaze baze, sistemi PVO, kao i štab ujedinjene komande Oružanih snaga SAD u Pacifiku), a tamošnji mediji takođe navode i da je nezadovoljstvo Vašingtona izazvala ranija odluka Kremlja da „zabrani letove iznad Kalinjingrada“.\nU ruskom Ministarstvu spoljnih poslova su optužbe na račun Rusije nazvali „neosnovanim“, ističući da će Moskva najverovatnije reagovati po principu reciprociteta.\nZamenik ministra spoljnih poslova Rusije Sergej Rajbkov je rekao da optužbe SAD na račun Rusije zbog kršenja Sporazuma o otvorenom nebu nisu nove, a da Rusija ima brojne recipročne žalbe na račun SAD o nizu aspekata primene ovog sporazuma.\nOn je istakao da je ovo „uzajamno koristan, neophodan i vredan dokument, koji je poželjno sačuvati“, ali da su SAD ponovo pokazale svojim potezima da „više vole da idu putem pritiska“.\nEksperti, međutim, upozoravaju da američke optužbe na račun Rusije o navodnom kršenju Sporazuma o otvorenom nebu imaju za cilj postepeno povlačenje SAD iz Sporazuma o eliminaciji raketa srednjeg i malog dometa, koji je potpisan 1987. godine u Vašingtonu.\nIstovremeno, analitičari ističu da je Sporazum o otvorenom nebu u stvari „dogovor poverenja i transparentnosti“, i podsećaju da je Rusija u taj Sporazum ušla na predlog SAD i da je dopustila nadgledanje svoje teritorije i vojnih objekata kako bi pokazala da poštuje norme međunarodnog prava.\n„Antiruska histerija je povezana sa tim što su vojni lobisti u SAD dobili velike ugovore za modernizaciju američkih Oružanih snaga, ali opet nedovoljno para za kompletnu modernizaciju. Njima su potrebni argumenti da bi dobili još novca, a za to je neophodno optužiti Rusiju da krši ta dva sporazuma. Uzimo za primer Sporazum o eliminaciji raketa srednjeg i malog dometa. Taj dogovor Moskva potpuno ispunjava. Međutim, SAD su jako nezadovoljne time što Rusija aktivnije od njih razvija nove vrste oružja, uključujući i one koje nemaju pandane u svetu. Da bi dostigli Rusiju u tome, SAD žele da izađu iz Sporazuma o eliminaciji raketa srednjeg i malog dometa, a to žele da predstave kao da su prinuđene na takav korak jer tobože Rusija ne ispunjava obaveze. Pritom, SAD same krše taj Sporazum tako što uvežbavaju primenu raketa srednjeg i malog dometa. Rusiju optužuju da ima rakete ’kalibar‘ postavljene na kopnu, iako to nije tačno, a u isto vreme Amerika u sistemima PRO u Rumuniji zvanično koristi dozvoljene rakete, a potencijalno ti sistemi mogu da lansiraju ’tomahavke‘, koji mogu da dolete do ruskih granica“, kaže za Sputnjik politikolog i stručnjak za američke odnose Sergej Sudakov.\nNova trka u naoružanju?\nKako navodi ekspert, najava američkih vlasti da bi mogle da ograniče letove ruskih vojnih aviona iznad SAD, u okviru Sporazuma o otvorenom nebu, može da se protumači kao jedan u nizu opravdanja za najavljeni vojni budžet za iduću godinu od rekordnih 700 milijardi dolara. S druge strane, dodaje on, izlazak iz Sporazuma o eliminaciji raketa odgovara SAD, jer su Amerikanci sada naučili da prave novi tip raketa srednjeg i malog dometa, koje bi stavili u upotrebu.\n„U slučaju da SAD izađu iz Sporazuma o eliminaciji raketa srednjeg i malog dometa, to bi bila najveća pretnja za američke partnere iz NATO-a, jer bi Rusija tada počela da razvija rakete srednjeg dometa serije ’pionir‘, koje nemaju pandan u svetu, a koje su se s velikim uspehom proizvodili sedamdesetih i osamdesetih godina prošlog veka“, kaže Sudakov.\nTo bi zauzvrat, ističe ekspert, izazvalo novi krug trke u naoružanju.\n„SAD bi na kraju zaradile veliki novac, ali ne bi bile u stanju da zaštite svoje evropske partnere od ruskih raketa u slučaju rata. Rusija ima napredne tehnologije još iz sovjetskog doba, a mi bi se vrlo brzo vratili tom vojnom potencijalu koji smo imali“, zaključio je Sudakov.


NeMogući dizajn - ELEMENTARIJUM\nKonkurs „NeMogući dizajn“ ima za cilj da afirmiše mlade dizajnere a prijave su otvorene do 25. decembra\nCentar za promociju nauke, Fakultet za mašinstvo i građevinarstvo u Kraljevu i grad Kraljevo organizuju konkurs „NeMogući dizajn“. Konkurs traje od 5. do 30. decembra, a prijave se primaju zaključno sa 25. decembrom. Konkurs ima za cilj da afirmiše mlade dizajnere i podstakne studente i učenike na modelovanje oblika primenom 3d softverskih alata.\nNajuspešnija rešenja biće nagrađena izradom prototipova koji će biti dodeljeni pobednicima na svečanoj promociji. Odluke o pobednicima biće donete do kraja 2013. godine.\nKonkursom „NeMogući dizajn“ se promoviše moderna tehnologija za izradu prototipova zasnovana na novim materijalima, kojom se omogućava povećanje inovativnosti dizajnera i konstruktora pri razvoju novih proizvoda. Realizacijom projekta će primena novih materijala i tehnologija, koji značajno menjaju koncepte projektovanja i dizajna, biti približena mladim dizajnerima i konstruktorima.\nKonkurs ima dve kategorije, za studente, mlade dizajnere i inženjere do 30 godina starosti i za učenike srednjih škola. Dodeljivaće se po dve vrste nagrada u obe kategorije: tri nagrade stručnog žirija i jedna nagrada publike. Pravo na učešće imaju državljani Republike Srbije sa prebivalištem u Srbiji, a nagrađeni autori će morati da ličnim i/ili školskim dokumentima potvrde pripadnost odgovarajućoj kategoriji.\nViše o konkursu pogledajte na ovom linku.


Valheim već 6 nedelja zaredom najpopularnija igra na Steamu - PLAY!\nValheim već 6 nedelja zaredom najpopularnija igra na Steamu\nValheim ne gubi na popularnosti, već ubedljivo nastavlja da raste iz dana u dan.\nNajbolji svedok tome jesu Steam top liste koje se dele u nekoliko kategorija. U nedavno objavljenoj listi za nedelju prodaju igara na ovoj platformi, Valheim je 6. put zaredom ostao na vrhu kao najprodavanija igra, odnosno još od 2. februara.\nValheim je do sada prodat u 5 miliona primeraka za svega mesec dana, a i na listi najigranijih naslova se drži poprilično visoko, gde često preuzima drugo mesto od Dota 2, ali još uvek nije nadmašio CS:GO na vrhu. Barem za sada.\nŠto se tiče ostalih igara koje su se u nedelju za nama prodavale odlično, tu je Forza Horizon 4, koja je dobila odličnu prodaju nakon dolaska na Steam sa Microsoft Store i u dva navrata se nalazi na top listi, zahvaljujući interesovanju za Deluxe ediciju. Na trećem mestu je simpatično indie ostvarenje Loop Hero, a kompletnu listu imate ispod:\nRelated Items:Iron Gate, prodaja, sales, Steam Charts, Valheim


Otvorena izložba fotografija o istorijatu košarke u Domu vojske\nPočetak/Sport/Otvorena izložba fotografija o istorijatu košarke u Domu vojske\nmaja.kostic6. marta 2019.\nIzložba fotografija o istorijatu jugoslovenske i i srpske košarke otvorena je danas u Domu Vojske u Nišu. Na ovoj izložbi građani će moći da kroz seriju izloženih fotografija pogledaju sve uspehe muške i ženske reprezentacija kao i pojedince koji su obeležili košarkašku istoriju.\nIzložba je nastala saradnjom Fakulteta fizičke kulture u Nišu, Košarkaškim savezom Srbije, Komandom Kopnene vojske kao i košarkaškim klubom „Marinos“ iz Niša.\nDekan Fakulteta fizičke kulture, Milovan Bratić, rekao je da je ova izložba značajna i da je ponosan što je Fakultet dao svoj doprinos ovom događaju.\n„Fakultet sporta je danas imao priliku da ugosti jednu grupu ljudi, profesora Univerziteta iz Beograda, koji su govorili o zdravlju, potrebama, aktivnostima i to je je bilo od velike koristi za sve studente, danas smo dobili jednu značajnu izložbu, koja je impresivna, a posebno mi je drago što je akcenat stavljen na značaj žena u sportu“, kazao je Bratić.\nOn je dodao, da će Fakultet fizičke kulture podržati sve aktivnosti u gradu koje promovišu sport i zdrav život.\nBratislav Đorđević, je ispred Košarkaškog saveza Srbije, istako da se kroz ovu izložbu vidi sav uspeh košarkaša kroz godine i od kada je prva košarkaška lopta stigla u Srbiju.\n„Poseban akcenat je na ženskoj košarci, jer su žene u sportu od neizmernog značaja, one svoje sportske navike prenose i na decu, a upravo su deca ta koja treba da razvijaju sportski duh. U našoj zemlji je situacija jako loša jer se samo 10 odsto stanovništva bavi sportom“, rekao je Đorđević.\nOn je dodao, i da izložbe, ovakvog tipa, mogu da potstaknu mlade i starije da se bave sportom ali da je potrebno još raditi na promocije zdravlja i sportskog života.\nBivša reprezentativka Marina Milojević kazala je da joj je ova izložba probudila neke zaboravljene emocije.\n„Videti sve ove slike je prelepo, podsetiti se nekih stvari je divno, slike iz mog vremena , kada sam se ja bavila košarkom zaista su me vratile u ta vremena“, kazala je Milojević.\nOna je dodala, da sada , kao profesor fizičkog vaspitanja, pokušava da prenese deci ljubav prema sportu i da su žene oduvek imale entuzijazma i volje da postignu zavidne sportske rezulate.\nIzložba će biti otvorena do srede, 13. marta, a ulaz je besplatan.\nIzložba fotografija košarka sport


Komentar dana - 30.5.2016.: Spomenik -->\nVučićeva namera da otkrije spomenik Đinđiću vređe pokojnog premijera i zdrav razum\nMandatar Aleksandar Vučić najavio je u ponedeljak, gostujući na svojoj omiljenoj televiziji, da će ubijeni premijer Zoran Đinđić uskoro dobiti spomenik na Studentskom trgu u Beogradu. "U Srbiji su reformatori stradali i zbog toga što Srbi često od emocija i ostrašćenosti ne vide dalje", rekao je za "Pink" i dodao da "Demokratska stranka do 2012. godine nije našla za shodno da podigne spomenik Đinđiću, pa će je rekao da će to sada uraditi ova vlast".\nAko vam se čini da vas bivši i budući premijer zeza u zdrav mozak, u pravu ste. Čovek koji je lično prelepljivao table sa oznakom Bulevara Zorana Đinđića nalepnicama sa imenom Ratka Mladića, koji je o pokojnom premijeru i pre i nakon atentata govorio najstrašnije stvari i čiji je tadašnji stranački šef redovno igrao šah sa Dušanom Spasojevićem, vođom Zemunskog klana, sada hoće da mu diže spomenik. A onda proziva demokrate što nisu „našli za shodno" da Đinđića ovekoveče u bronzi, iako je upravo njegova stranka sprečila da se na Trgu republike, na mestu gde je sada „Staklanac" ubijenom premijeru digne spomenik. Čak i ako je neko bio spreman da zaboravi gotovo dvadeset godina Vučićevog štetočinskog delovanja u političkom životu Srbije, on sam ih je sve podsetio na to besramnim poistovećivanjem sa Đinđićem i uzurpacijom njegovog nasleđa.\nJoš je bezobraznije što je u istom gostovanju Vućić izjavio da nije pročitao intervju koji je njegovom omiljenom tabloidu nedavno dao Milorad Ukemek Legija, čovek pravosnažno osuđen kao jedan od glavnih organizatora atentata na premijera. "Vidim tu vrstu nervoze, pogledajte kako histerično reaguju na Legijin intervju, a ja ga nisam ni pročitao zato što nisam imao vremena", kazao je. Da ga je pročitao (pod uslovom da mu poverujemo da nije), možda bi i njega zahvatila nervoza i histerija, jer je Legija u tom nazovi-intervjuu ponovio iste one bestidne laži koje je govorio i na suđenju, prikazujući Đinđićevu vladu kao mafijašku družinu, a "Crvene beretke" i Zemunski klan kao nevine žrtve zavere istih tih mafijaša i stranih obaveštajnih službi. U međuvremenu se (u istom tabloidu) oglasio Vučićev bivši mentor Vojislav Šešelj, koji traži da se Legija pusti na slobodu kako bi se Đinđićevo ubistvo „do kraja razrešilo". Hoće li Vučić sutra, kad ne stigne da pročita ni taj intervju, uočiti nervozu i histeriju kod onih koji su ga pročitali ? Hoće li 12. marta sledeće godine, kada na petnaestogodišnjicu atentata bude otkrivao spomenik, iza njega stajati postrojen počasni vod obnovljene Jedinice za specijalne operacije sa rehabilitovanim Legijom na čelu ?\nOvo morbidno svojatanje pokojnika već je imalo svoju generalnu probu prošlog marta, kada je na Cvetnom trgu Vučić otkrio spomenik Borislavu Pekiću, besmrtnom piscu i jednom od osnivača DS. Taj je skup bio potpuno stranački, sa sve zastavama Srpske napredne stranke, kao da je reč o osnivaču SNS, a i tada su se čule pogrde na račun DS-a, s tim što ih je umesto njega iznela Pekićeva udovica, što je celu ceremoniju učinilo još mučnijom. «Kad vidim ko danas otkriva spomenike, dođe mi da nikad ne umrem", prokomentarisao je tada Dragoljub Mićunović, jedini preostali politički aktivni osnivač DS, ali nikakva šala ne može da spere osećaj gađenja zbog ove zloupotrebe.\nBilo kako bilo, Đinđić će izgleda sledeće godine dobiti spomenik, a Vučić će ga otkriti. Konkurs za idejno rešenje još nije raspisan, ali niko ne treba da se začudi ako na njemu pobedi umetnik koji premijera bude predstavio nešto višeg nego što je za života bio, sa malo punijim usnama i vrhovima prstiju sklopljenim u piramidu.


Uskoro udruženje djece poginulih boraca\nUskoro udruženje djece poginulih boraca\nDatum: 25. 01. 2016.\nUdruženje djece poginulih boraca „Nasljeđe“ u osnivanju poziva djecu poginulih boraca da učestvuju u radu osnivačke skupštine društva, koja će se održati u nedjelju, 31. januara u sali gradske administracije.\nKako navode iz organizacionog odbora skupštine, cilj i uloga udruženja „Nasljeđe“ biće da zaštiti prava i poboljša položaja djece poginulih boraca RS, „a sve to na javnom vanpolitičkom i vanstranačkom principu“.\n„Pozivamo djecu poginulih boraca da dođu u što većem broju, jer ono što nas veže i spaja je veće, jače i svetije od bilo koje politike ili stranke kao i obaveza da čuvamo ono što su nam očevi ostavili u nasljeđe, našu otadžbinu, Republiku Srpsku“, kaže se u saopštenju.\nOsnivačka skupština počinje u 17 časova.\nTrebinjski BORS: Formiranje novog udruženja nepotrebno i razjedinjuje djecu poginulih boraca\nSTOP PODJELAMA: Udruženje boraca JVuO Trebinje organizuje protestni skup\nOtvorena izložba najmlađih hercegovačkih boraca za umjetnost\nTrebinje: Grad raspisao konkurs za studentske stipendije\nBLOG JEDNOG HERCEGOVCA U BEOGRADU: Vratimo rode u Bileću!


Prava Srba u regionu: Crno, sve crnje - 04.08.2018, Sputnik Srbija\nNajgore je u Crnoj Gori gde je u toku stvaranje nove nacije i njene crkve i gde su Srbi potpuno obespravljeni i samo formalno imaju neka prva. Jako je teško i u... 04.08.2018, Sputnik Srbija\nanalize i mišljenja, komentari i analitika, srbija, crna gora, mađarska, albanija, bosna i hercegovina, rumunija, slovenija, federacija bih, čedomir antić, severna makedonija\n11:28 04.08.2018 (Osveženo: 10:51 24.08.2021)\n© AP Photo / Darko VojinovicProtest protiv ćirilice u Hrvatskoj\nNajgore je u Crnoj Gori gde je u toku stvaranje nove nacije i njene crkve i gde su Srbi potpuno obespravljeni i samo formalno imaju neka prva. Jako je teško i u Hrvatskoj gde Srbi imaju puna i vrlo široka prava, ali je u toku šovinistička kampanja da ta prava budu umanjena, kaže Čedomir Antić.\nDeseti izveštaj o političkim pravima Srba u regionu Naprednog kluba pokazao je tendenciju ka obespravljivanju i asimilaciji srpskog naroda u okolnim državama, zbog čega su u poslednje četiri godine korice tog izveštaja crne boje.\nZašto je u Crnoj Gori teško biti Srbin\n18 Jul 2018, 20:42\nPrema rečima Čedomira Antića, predsednika Naprednog kluba, u okolnim državama, izuzev Mađarske i Rumunije, gde Srbi već dugi niz godina imaju status nacionalne manjine, uglavnom je reč o mladim nacijama koje prolaze kroz određenu fazu razvoja u kojoj su „Srbija, Grčka ili Bugarska bile pre stotinjak godina“.\nZbog toga, kaže Antić, politička prava Srba, koja su garantovana međunarodnim ugovorima i lokalnim zakonima, ne ispunjavaju se u punom kapacitetu ili se flagrantno krše.\n„Najgore je u Crnoj Gori gde je u toku stvaranje nove nacije i njene crkve, gde su Srbi potpuno obespravljeni i samo formalno imaju neka prva. Jako je teško i u Hrvatskoj gde Srbi imaju puna i vrlo široka prava, ali je u toku šovinistička kampanja da ta prava budu umanjena, a uopšte, hrvatski identitet je zasnovan na odnosu prema Srbiji i srpskom narodu“, kaže Antić za Sputnjik.\nLoše je i u Federaciji BiH gde su Srbi formalno konstitutivni naroda, ali nemaju ona prava koja imaju Bošnjaci u Srbiji koji su nacionalna manjina, a ima ih u udelu stanovništva manje nego Srba u Federaciji, a čak i danas, kad su mnogi proterani, ima ih više nego Bošnjaka u Srbiji.\n„Loše je i u Makedoniji gde su Srbi imali određena prava, ne kao Makedonci u Srbiji, ali se sada ’Tiranskom platformom‘ i sprovođenjem dvojezičnosti jasno pokazuje da su Srbi viđeni kao neka vrsta žrtvenog jarca za stvaranje nove Makedonije koja će biti država dve konstitutivne nacije — makedonske i albanske“, ističe Antić.\nTompson, Mile i Ceca nisu isti — ni u pesmi, ni u odnosu prema zločinu\n1 Avgust 2018, 17:02\nOn dodaje da u Albaniji Srbi tradicionalno nemaju prava nacionalne manjine, da su prava koja uživaju ograničena i da se neprekidno smanjuju. U Sloveniji Srbi nemaju status nacionalne manjine, iako u Srbiji višestruko manja slovenačka zajednica uživa taj status.\nAntić naglašava da je stanje političkih prava Srba u regionu tokom prošle i ove godine dodatno pogoršano nastojanjem Bošnjaka u Sarajevu i pojedinih velikih sila da Republika Srpska izgubi svoju policiju, „što je organizovana akcija koja ima elemente prevrata ili obojene revolucije“.\n„Napredni klub preporučuje stvaranje novih ciljeva i racionalne politike. Ti ciljevi ne bi trebalo da se svode samo na pojedinačna prava Srba, poput odbrane stanarskog prava u Hrvatskoj ili u Federaciji BiH, odbrane tzv. izbrisanih u Sloveniji, već se tu radi o dugoročnim ciljevima od toga da i Crna Gora dobije Srbe kao konstitutivni narod, do toga da Srpska, kojoj osporavaju i samo postojanje, dobije prava kakva ima Kosovo, pa do pitanja prosperiteta naše manjine tamo gde je ostala na nekoliko hiljada kao što je, na primer, u Mađarskoj“, kaže naš sagovornik.\nZato je potrebno da imamo ustanove kakve imaju Mađarska, Bugarska i Turska, da imamo trajnu politiku i vlast koja će pitanje Srba iz srpskih zemalja i rasejanja staviti među ključne stubove spoljne politike, zaključio je Antić.\n08:20Reditelj uzviknuo — „hladan pištolj“: Novi detalji iz istrage o Boldvinu\n07:26Dodik: SPC najsnažniji deo identiteta srpskog naroda /video/\n07:20„Iskander“ pokazao neviđenu preciznost u inostranstvu\n06:57Vreme danas: Oblačno, kišovito i par stepeni hladnije


Kratak vodič kroz izbore na Kosovu | Talas.rs\nKratak vodič kroz izbore na Kosovu\nBudućnost pregovora između Beograda i Prištine uveliko zavisi od događaja koji je zakazan za 6. oktobar. Tog datuma održaće se vanredni parlamentarni izbori na Kosovu, koji su zakazani nakon što je Ramuš Haradinaj, tadašnji premijer, podneo ostavku.\nNa izborima će za sada sigurno učestvovati minimum 21 politički subjekt, što uključuje partije i koalicije, a Srbe će predstavljati 3 partije i 1 koalicija. Ukupno je za sada prijavljeno 685 kandidata, a prema svim prognozama nijedna partija neće osvojiti potrebnu većinu, pa će Kosovo najverovatnije ponovo imati koalicionu vladu.\nKako je došlo do raspada vladajuće koalicije na Kosovu?\nRamuš Haradinaj, premijer Kosova i lider partije Alijansa za budućnost Kosova (AAK), podneo je ostavku 19. jula ove godine, a šesti saziv parlamenta je raspušten tek krajem avgusta. Pre Haradinajeve ostavke vladu Kosova su sačinjavale stranke Alijansa za budućnost Kosova, Demokratska partija Kosova (PDK) i Socijaldemokratska inicijativa (SDIK).\nKao razlog za podnošenje ostavke Haradinaj je naveo to što je bio pozvan na saslušanje pred Specijalnim sudom za zločine Oslobodilačke vojske Kosova zbog njegovog učešća u ratu 1998. i 1999. godine. „Vlada i vlast su međusobno zamenjive, mi živimo u demokratiji, čast premijera i države mora biti očuvana i ja nikada neću pokleknuti”, rekao je prilikom podnošenja ostavke Haradinaj. Ovo će biti treći put da se Haradinaj pojavljuje pred sudom u Hagu, s tim što je ranije sud u pitanju bio Međunarodni tribunal za ratne zločine u bivšoj Jugoslaviji. Haradinaj je 2008. godine oslobodođen optužbi za ratne zločine, a kasnije je oslobođen optužbi za zastrašivanje svedoka.\nSpecijalni sud ima nadležnost nad zločinima protiv čovečnosti, ratnim zločinima i drugim krivičnim delima prema kosovskim zakonima, a do sada je na saslušanje u Hagu pozvano preko 70 bivših članova OVK-a. Formiranje ovog suda je izazvalo veliko nezadovoljstvo u kosovskoj javnosti, a neki na Kosovu ga karakterišu kao „rasistički“.\nKo su najveće partije koje izlaze na izbore?\nCentrala izborna komisija na Kosovu juče je zvanično potvrdila liste 21 političkog subjekta, a još se čeka na zvaničnu potvrdu izbornih lista Demokratske lige Kosova (LDK), Demokratske partije Kosova (PDK) i koalicije AAK-PSD. Ovu koaliciju čine stranka Ramuša Haradinaja i Socijaldemokratska partija Kosova, koju predvodi Špend Ahmeti.\nPartije sa najvećim brojem poslaničkih kandidata na ovim izborima su LDK, PDK i partija Samoopredeljenje, na čijem je čelu Aljbin Kurti.\nNajveću opozicionu partiju LDK će umesto dugogodišnjeg lidera Ise Mustafe na ovim izborima predvoditi Vjosa Osmani. Ona ima doktorat iz oblasti prava, a na poslednjim parlamentarnim izborima ostvarila je najbolji rezultat od svih ženskih kandidatkinja. Vjosa je sa 37 godina i najmlađi pretendentkinja na poziciju premijera.\nPre nego što su izbori raspisani postojali su pregovori o stvaranju velike koalicije koju bi činili dve najveće opozicione partije – LDK i Samoopredeljenje, ali su ovi pregovori propali zbog insistiranja da kandidat za premijera ove koalicije bude Aljbin Kurti, lider Samoopredeljenja.\nEvroatlanska partija Kosova je objavila svoju izbornu listu sa 45 kandidata. Na čelu ove izborne liste se nalazi Miljaim Zeka. Zeka je poznat kosovskoj javnosti zato što je pre manje od godinu dana uhapšen zbog pretnji specijalnom tužiocu Kosova Afrimu Šefkiu. Pretnje su se ticale krivičnog postupka o prevari u vezi sa radnim vizama za Nemačku.\nKandidat za premijera vladajuće partije PDK će biti Kadri Veselji, koji je već dva puta bio predsednik kosovskog parlamenta, a on je i jedan od osnivača OVK. Koaliciju Socijaldemokratske inicijative (NISMA), Alijanse novo Kosovo i Partije pravde predvodiće Fatmir Ljimaj (Fatmir Limaj), takođe nekadašnji član OVK. Njemu se sudilo zbog zločina protiv čovečnosti i maltretiranja srpskih civila, ali je oslobođen optužbi.\nKoje partije predstavljaju Srbe na Kosovu?\nNa predstojećim parlamentarnim izborima srpsko stanovništvo imaće za svoje predstavnike 3 partije i jednu koaliciju.\nNajveća partija Srba na Kosovu je Srpska lista, koja je podnela izbornu listu sa 17 kandidata. Na čelu Srpske liste je Igor Simić, nekadašnji poslanik. Neposredno pred izbore Srpska lista je pozivala druge partije Srba na zajednički izlazak na izbore, što su one odbile. Predsednik Vučić naglasio je da je učešće Srpske liste na kosovskim izborima potrebno kako bi ona „pobedila i izborila se za interese Srba“.\nNa ovim izborima učestvovaće i Samostalna liberalna stranka, sa 13 poslanika. Ova stranka je jedina stranka Srba koja je u prošlom sazivu kosovskog parlamenta pored Srpske liste imala jedan poslanički mandat. Slobodan Petrović, predsednik ove partije, pre dva dana je na vanrednoj konferenciji za medije rekao da se „svakodnevno vrše pritisci na članove i aktiviste ove političke opcije“, i da je jedan član njihove stranke dobio otkaz zbog partijske pripadnosti.\nPetrović je dalje naveo da su politički neistomišljenici sa reči prešli na dela istakavši da je Saši Đorđeviću iz Štrpca, inače radniku Doma zdravlja u ovom mestu danas uručeno otkazno rešenjehttps://t.co/1YtIYXoigf\n— KoSSev (@KoSSevnews) September 9, 2019\nPartija kosovskih Srba (PKS) je treća partija koja predstavlja srpsku zajednicu, a ova partija je predala listu od 12 kandidata. Aleksandar Jablanović, nosilac ove liste, za portal KoSSev rekao je da očekuje „brutalnu kampanju sa pretnjama i zastrašivanjem kako birača, tako i političkih protivnika“. PKS je osnovan u maju 2017. godine, a Jablanović je bio jedan od osnivača Srpske liste i ministar za zajednicu i povratak u kosovskoj vladi.\nKoaliciju „Sloboda“ čine Progresivno demokratska stranka i Nova partija Kosova, ali će na ovoj listi biti i nezavisni kandidati, kao što je Rada Trajković. Lider Progresivno demokratske stranke je Nenad Rašić, koji je ranije bio i ministar u kosovskoj vladi, ali i poslanik.\nNenad Rašić: Ovo sa Ksenijom Božović nije bio sporazum, to je bio ultimatum https://t.co/nCpO4kFA03\n— TV N1 Beograd (@N1infoBG) September 5, 2019\nDa li će na izbore izaći organizacija Olivera Ivanovića?\nOliver Ivanović, predsednik Građanske inicijative “Sloboda, demokratija, pravda” (GI SDP), ubijen u januaru prošle godine, a i dalje se ne zna ko je izvršio ubistvo, niti ko je nalogodavac. Prištinske vlasti su raspisale međunarodnu poternicu za Milanom Radoičićem, potpredsednikom Srpske liste, a osumnjičen je i Zvonko Veselinović, Radoičićev kum. Javnosti su poznata imena sedmoro lica koja su za sada osumnjičena, a Radoičić je uspeo da izbegne hapšenje. Predsednik Vučić je više puta branio Radoičića, a javno je rekao i da misli da srpske službe imaju imena ubica Ivanovića, dok albanske vlast žele samo da „okrive Srbe za nešto“.\nOno što je posebno uzdrmalo javnost nedavno jeste izjava Ksenije Božović, funkcionerke GI SDP i jedne od najbližih saradnica ubijenog Olivera Ivanovića. Ona je izjavila da će ova partija izaći na predstojeće izbore sa Srpskom listom, kao i da je ovo dogovoreno upravo sa predsednikom Vučićem. Božović je naglasila da ovo ne znači da GI SDP postaje Srpska lista, već da će samo na ovim izborima biti u koaliciji sa njima. „Ja sam 19 godina bila sa Oliverom i on je govorio da mi drugu državu nemamo. I mi je nemamo, za nas je Srpska lista sada Aleksandar Vučić i mi ćemo podržati Aleksandra Vučića“, rekla je Božović tom prilikom.\nPojedini funkcioneri ove stranke su se javno ogradili od odluke o koaliciji sa Srpskom listom, ističući da je ovo izdaja borbe za „pronalaženje ubica Olivera Ivanovića“.\nKako će moći da se glasa na Kosovu?\nNa Kosovu se već nekoliko godina kao veliki problem javlja stanje biračkog spisak i zloupotrebe koje se događaju pri glasanju. Prema popisu iz 2011. godine na Kosovu živi oko 1.7 miliona ljudi, dok na izbornom spisku postoji 1.8 miliona glasača, po čemu se može zaključiti da na Kosovu ima više glasača nego stanovnika. Razlika se najčešće javljaju zbog lica koja su preminula, a koja se nalaze na biračkom spisku, kao i zbog velikog broja ljudi koji su napustili Kosovo i nisu odjavili boravište.\nNa predstojećim izborima će moći da se glasa samo sa dokumentima Republike Kosovo, a ne sa dokumentima koje je izdao UNMIK, a KoSSev prenosi da je ovo izazvalo negodovanje srpskog predstavnika u Centralnoj izbornoj komisiji.\nBajsom kroz Beograd – kako se Grad odnosi prema saobraćaju?\nKako OEBS posmatra medije tokom izbora?\nTAGS: Haradinaj kosovo kosovski izbori Srpska lista Tači


Preti joj zatvor: Kylie uhvatila radnicu u kući kako pokušava da je slika – Tračara\nKylie Jenner je u potpunosti nestala iz javnog života nakon što je u septembru počela da kruži priča da očekuje prvo dete. Mediji na sve načine pokušavaju da saznaju gde se nalazi i šta radi, ne bi li dobili potvrdu o trudnoći. Kylie je trenutno okružena samo porodicom, najbližim prijateljima i nekolicini koji imaju tu sreću da rade za nju. A zbog jedne radnice koja je pokušala da je fotografiše nastala je prava drama.\nNaime, iako se Kylie i dalje ne pojavljuje u KUWTK-u, s vremena na vreme čujemo novosti i o njoj i to samo dok članovi porodice razgovaranju putem telefona. Tako smo u poslednjoj epizodi saznali i da je Kylie pretrpela pravu dramu nakon što je uhvatila radnicu kako pokušava da je fotografiše u svom domu.\n”Žao mi je zbog Kylie jer ljudi stalno pokušavaju da je eksploatišu zbog ove situacije”, izjavila je Kris u emisiji nakon incidenta, dodajući da razmatra da tuži radnicu i pošalje je u zatvor.\n”To što imaš nekoga u svom domu koji pokušava da te fotografiše kada ne treba je veoma stresno. Želite da verujete ljudmima kojima ste okruženi, ali mi stalno moramo da budemo oprezni. Krajnje je uznemiravajuće kada osećate kao da ne možete biti slobodni ni u svojoj spavaćoj sobi ili kupatilu”, rekla je mama Kris za kraj.\nAna Sević posle razvoda primorana ponovo da počne da radi\nJane Fonda hitno operisana zbog raka usne


Bilo da ovu odluku donosite ubrzo nakon nekog akutnog oboljenja ili se duži vremenski period bavite ovim pitanjem, Vaš i naš cilj je isti - bezbedna i mirna starost provedena u staračkom domu.\nKada je pravo vreme da donesete ovu odluku?\nUkoliko se vaši roditelji, bake ili deke nađu u situaciji da nisu sposobni za samostalno obavljanje svakodnevnih aktivnosti ili u većoj meri zavise od vaše pomoći, a vi niste u mogućnosti da im tu pomoć pružite - vreme je da počnete da razmišljate i prikupljate informacije o smeštanju u dom za starija lica.\nU zavisnosti od procene lekara o količini nege koja je potrebna potencijalnom korisniku, možete razmatrati da li je vreme za smeštanje najdražih u starački dom ili im je potrebna pomoć u vidu boravka i nege u domu nekoliko sati u toku dana. Odluka o smeštanju u dom za stare može biti pravi izbor ukoliko je korisniku potrebna dvadesetčetvoročasovna medicinska briga i nega, kao i za one kojima je potrebna nega u vidu rehabilitacije.\nZašto je ova odluka najbolja za vaše najdraže?\nVećina starijih osoba svojevoljno odlučuje o promeni načina života i smeštanju u starački dom, međutim sve je veći broj starijih koji ne žele da se prilagode ovakvom načinu života i promeni svakodnevnih navika. Zato, jako je važno da se u dom presele osobe koje su u dogovoru sa porodicom zaključile da je to najbolja odluka kako za njih, tako i za njihove mlađe članove porodice.\nČesto se u procesu donošenja ove odluke porodice potencijalnih korisnika susreću sa osećajem krivice usled osude okruženja zbog smeštanja roditelja u dom za stare, smatrajući da na taj način brigu o njima prepuštaju drugome. Starost i ono što sa njom dolazi ne mora biti neugodna i zamorna kako za vas, tako ni za vaše roditelje, bake i deke, zato, važno je znati da dom za negu o starima može biti najbolje rešenje za veliki broj porodica.\nU domu za stare Vila Dunav stručno medicinsko osoblje svojim korisnicima pruža atekvatnu brigu i negu kroz zadovoljenje zdravstevnih, fizioloških, socijalnih, kao i kulturnih i duhovnih potreba. Bilo da im je potrebna nega 24h dnevno ili pomoć oko dnevnih aktivnosti, naše tim je tu da vašim najstarijim članovima porodice olakšaju I ulepšaju starost.\nNaravno, uloga bližnjih i porodice je podjednako važna - težite ka tome da svojim roditeljima obezbedite adekvatnu brigu i negu u ustanovi koja je za to najbolje i najsavremenije opremljena. Ulepšajte im svaki rođendan, praznik i dane provedene na mestu koje je prilagođeno njihovim potrebama.\nDom za stare dom za starija lica dom za Stare Vila Dunav Vila Dunav


Тузланска капија – фалсификат - Јадовно 1941. - КУЛТУРА СЈЕЋАЊА\nNovak Đukić podneo krivičnu prijavu protiv veštaka Berka Zečevića iz BiH. Na osnovu spornog ekspertskog nalaza general osuđen na 20 godina robije\nDa su je ispalili Srbi, granata bi\npala na haubu “golfa”\nGENERAL Novak Đukić podneo je Tužilaštvu BiH krivičnu prijavu protiv sarajevskog veštaka balističara prof. Berka Zečevića zbog osnovane sumnje da je sudu podneo lažan nalaz zbog kojeg je Đukić osuđen na 20 godina robije. Zečević je veštačio eksploziju na tuzlanskom trgu Kapija 1995. godine i tvrdio da je eksplodirala granata ispaljena sa srpskih položaja.\nU krivičnoj prijavi se tvrdi da je Zečević sa umišljajem falsifikovao dokaze kojima je raspolagao prilikom veštačenja. Navodi se da je Zečević pred sudom izneo netačne podatke o položaju “golfa” kraj kojeg je navodno pala granata i pomerio ga za više od pola metra kako bi dobio odgovarajući ugao, da bi mogao da tvrdi da je ona došla sa srpskih položaja iz zaseoka Panjik. Da je u nalazu koristio tačno mesto gde je vozilo zaista bilo, granata bi, da je ispaljena iz srpskih topova, po svim matematičkim proračunima pala na haubu “golfa”, dodaje se.\nVeštak je, kako piše u krivičnoj prijavi, manipulisao i koordinatama kratera, kako bi dobio željeni smer navodnog projektila, i nije koristio podatke i skice policijskog uviđaja. U istom nalazu tvrdi različito – da je granata ispaljena s razdaljine od 26,5 kilometara i sa nešto više od 27 kilometara. Navodi se da je “Zečević svoje lažne zaključke zasnovao na proizvoljno odabranim i fizički neutemeljenim parametrima”, a “sve u cilju prikrivanja pravih izvršilaca tog dela i dovođenja suda u zabludu da su za eksploziju odgovorni Vojska Republike Srpske i general Novak Đukić”.\nSPISI IZ SARAJEVA NISU STIGLI\nU SREDU se nastavlja suđenje u beogradskom Specijalnom sudu po zahtevu Suda BiH da Srbija prizna presudu protiv Novaka Đukića i pošalje ga na izdržavanje kazne u neki od svojih zatvora. U aprilu je zatraženo da se iz Sarajeva pošalju spisi predmeta protiv Đukića, ali oni još nisu stigli u Beograd.


Pljačka gradske kase Beograda fiktivnim pozajmicama i lažnim donacijama\nŽuti je malo nervozan\nU budžetu grada Beograda više nema sredstava. Prihodi su smanjeni, a rashodi su se uvećali nenamenskim trošenjem, odnosno direktnim krađama, tako da se socijalna pomoć isplaćuje sa najmanje tri meseca zakašnjenja, dok radnici gradske administracije ceo mesec nisu primili platu. Zbog besparice nekim predškolskim ustanovama preti zatvaranje, a Beograd bi mogao da postane prva evropska prestonica koja je otišla u stečaj.\nMegalomanski i nepotrebni projekti gradonačelnika Dragana Đilasa doveli su Beograd u bankrot. Gradska kasa je prazna.\nPo budžetu za ovu godinu, Beograd stranim i domaćim bankama mora za glavnicu kredita i kamate da plati sedam milijardi dinara. Da bi se ovo realizovalo, opet po projektovanom budžetu za 2013, grad će morati da se zaduži za dodatnih 4,6 milijardi dinara, odnosno oko 40 miliona evra. Ukupna dugovanja grada na kraju 2012. godine iznosila su preko jedne milijarde evra, a u budžetu za ovu godinu planiran je deficit od dodatnih 3,9 milijardi dinara.\nTako je grad ove godine suočen sa budžetskom rupom od 8,5 milijardi dinara, pa pošto će neutrošena sredstva iz 2012. godine, u visini od 184 miliona dinara biti prebačena u ovu godinu, ostaje "samo" još da se nađe nedostajućih 8,3 milijardi dinara.\nProblem je nastao zato što prilivi nikako ne prate dospele obaveze, tako da su zaposleni u gradskoj administraciji, njih preko 20.000, u aprilu faktički ostali bez plate. Dosadašnja praksa je bila da se prva polovina plate isplaćuje 15. u mesecu, a druga krajem meseca. U trenutku kada ovaj tekst nastaje niko od zaposlenih još nije dobio prvu polovinu. Zaposlenima je to stvorilo velike probleme, jer je ovo kašnjenje došlo potpuno nenajavljeno i neočekivano, tako da nisu imali mogućnosti ni da pokušaju da reprogramiraju sopstvene obaveze.\nU istovetnoj situaciji su i zaposleni u beogradskim opštinama, budući da one novac za plate dobijaju iz gradske kase koja je potpuno ispražnjena. U najgoroj situaciji su oni najsiromašniji - primaoci socijalne pomoći. Sva socijalna davanja su obustavljena, a naredne uplate se očekuju najranije za tri meseca.\nPošto se rashodi i prihodi u budžetu planiraju unapred, praznina u kasi je nastala ili tako što ni jedna banka nije spremna da Beogradu da kredit, ili zato što je došlo do neočekivanih isplata. S obzirom da je pod sadašnjom vlašću Beograd dospeo faktički u dužničko ropstvo, uopšte ne bi čudilo da zaista nema nikog spremnog da pod iole razumnim uslovima Đilasovoj administraciji da novi kredit.\nPre dve godine je grad Beograd (ne računajući javna preduzeća) bio zadužen 800 miliona evra, tako da se u međuvremenu prosečno godišnje zaduživao za po 100 miliona evra i tako dogurao do oko milijardu evra duga koliko ima danas. Po budžetskom planu s kraja 2011. za otplatu 800 miliona evra duga biće potrebno 26 godina, odnosno od 2012. do 2038, a najveća rata bi trebalo da bude plaćena upravo u izbornoj 2016. godini - 77 miliona evra, skoro isto kao i ove godine. Blaženi oni koji poveruju u ovu bajku kako će vlast umesto u kupovinu glasova birača novac da preusmeri u otplatu ranijih zajmova.\nJedan od najvećih tereta, osim izdataka za plate zaposlenih u administraciji, za beogradski budžet predstavlja JKP Gradsko saobraćajno preduzeće Beograd (GSP) koji iz sopstvenih prihoda jedva da pokriva 30 odsto izdataka, dok ostatak dobija iz gradske kase. Krajem 2012. kratkoročna zaduženja GSP-a iznosila su 1,3 milijarde dinara (što je oko 40 odsto ukupnih kratkoročnih dugova svih javnih preduzeća Beograda), a u međuvremenu su dodatno porasla. Po priznanju samog Dragana Đilasa, prihodi gradskog prevoznika u martu opali su za čak 20 odsto u odnosu na februar, a nedostajuća sredstva bi morala da budu nadoknađena iz budžeta.\nUprkos ovakvim bilansima, rukovodstvo ovog javnog preduzeća, na čelu sa bivšim direktorom Kolubare (koji je tamo demonstrirao kako se krade) Nebojšom Ćeranom, ponaša se kao pijani baron. Iz dokumentacije dostavljene redakciji na primeru GSP-a odlično se vidi da je gradski budžet ispražnjen neočekivanim izdacima.\nIz pisma koje je 25. aprila 2013. godine, predsednik sindikata Solidarnost Srbija Drago Jović predao Agenciji za borbu protiv korupcije, vidi se da rukovodstvo GSP-a obilnim donacijama i navodnim kreditima finansira dva reprezentativna sindikata i time kupuje njihovo ćutanje. "Već godinama GSP Beograd odobrava i isplaćuje donacije i pozajmice koje se nikada ne vrate, na šta je upozorila Državna revizorska institucija prilikom kontrole poslovanja", navodi se u pomenutom dopisu i nastavlja:\n"...Rasipanje budžetskih sredstava od strane direktora GSP na štetu je svih zaposlenih u preduzeću, obzirom da im dve godine nisu isplaćene jubilarne nagrade, zaposleni odlaze u penziju a mesecima ne dobijaju otpremnine, pa i doprinosi za penzijsko i zdravstveno osiguranje za 2010. godinu još nisu isplaćeni." Bez obzira na te činjenice, potkradanje se nastavlja.\nOdlukom broj 3650 od 29. marta 2013, potpisanom od strane predsednika Stanoja Đurića, Upravni odbor GSP-a odobrava isplatu 2,5 miliona dinara Organizaciji sindikata GSP (Samostalnom sindikatu) radi učešća na sportskim igrama komunalaca Beograda, realizaciju radničkih sportskih igara GSP-a i učešća na sportskim igrama Drumarijada.\nUgovorom o donaciji broj 4618, sklopljenim 24. aprila 2013. između Nebojše Ćerana i predsednice sindikata Sloga GSP Mire Baste za tekuće poslovanje sindikata donirano je 300.000 dinara.\nNajčudniji je, međutim, ugovor između GSP-a i sindikata Sloga koji je neko potpisao u ime Ćerana i to nepoznatog datuma i bez delovodnog broja, čiji član 1 doslovno glasi: "Zajmodavac se obavezuje da na račun Zajmoprimca uplati iznos od 700.000 dinara (slovima: petstotinahiljadadinara) radi normalnog funkcionisanja Zajmoprimca". Koliko je zaista odobreno: 700.000 ili 500.000 dinara? U suštini je to nebitno, jer se po pravilu ovakvi zajmovi nikada ne vraćaju.\nOvakvih slučajeva ima na stotine i to ne samo u GSP-u, već u svim javnim preduzećima Beograda. Milioni evra se svakog meseca isplaćuju kao navodne donacije ili zajmovi koji se nikada ne vrate, na šta upozorava i Državna revizorska institucija, bez da je iko do sada reagovao.\nOvako prikupljen novac delom odlazi u privatne džepove upletenih osoba, a delom odlazi na to da se odblokiraju računi Demokratske stranke. Pošto se članstvo pobunilo protiv odluke Predsedništva stranke da od svojih plata otplati dugovanja koje je napravilo bivše rukovodstvo za izbornu kampanju 2012, jedini izlaz Đilas je video u preusmeravanju para iz gradskog budžeta i to uz pomoć fiktivnih pozajmica i donacija putem kojih se pare peru.\nTako zbog lopovluka gradskih funkcionera ispaštaju stanovnici Beograda. Deca nemaju šta da jedu, jer njihovi roditelji ne primaju materijalnu pomoć. Velikom broju Beograđana struja je isključena i oni žive u mraku u 21. veku, jer im računi redovno stižu, ali zato prihodi kasne. Predškolske ustanove nisu u mogućnosti više ni plate svojim radnicima da isplate, niti da pokriju osnovne komunalne troškove, a kamoli da redovno plaćaju dobavljače koji snabdevaju njihove kuhinje u kojima se spremaju obroci za mališane...\nBeograđane njihova vlast ubija lagano, ali sigurno.\nOpljačkali i mrtve\nZaposleni u Gradskom saobraćajnom preduzeću Beograd (GSP) pre više decenija osnovali su Posmrtni fond iz koga se isplaćuje deo troškova sahrane radnika i članova njihove porodice. Kako proizilazi iz prijave koju je grupa radnika GSP-a podnela Poreskoj upravi za grad Beograd (zavedena pod brojem 47-00-817/13) Fondom upravlja jedan od sindikata (Samostalni sindikat), mada se ne zna ko je i kada doneo tu odluku!\nZa poslednjih 30 godina članove fonda, a to su svi zaposleni u GSP-u, niko nije obavestio o njegovom poslovanju. Zato se ne zna ni kolike su uplate, ni koliko ni za šta se novac troši.\nDa novac odlazi nenamenski vidi se iz činjenice, ukazuju podnosioci prijave, da se često dešava da u Fondu nema para za hitnu pomoć nekom radniku, odnosno članovima njegove porodice.


Kurs Active Directory Infrastructure (742)\nKurs svakom polazniku pruža veštine i znanja koji su svakom polazniku potrebni kako bi upravljao naprednim servisima poput Aktivnog direktorijuma u Windows Serveru 2016, i to na kompaniskom nivou. Nakon savladavanja ovog kursa uspešno ćete naučićete kako da, koristeći Windows Server 2016, instalirate i konfigurišete Aktivni direktorijum i prateće servise i upravljate njima. Na ovom kursu ćemo vas bliže upoznati sa konfiguracijom infrastrukture Aktivnog direktorijuma i implementacijom identifikacionih servisa. Segment na koji treba obratiti posebnu pažnju u okviru kursu su objekti u Aktivnom direktorijumu, uspostavljanje federacija u Aktivnom direktorijumu i upravljanje infrastrukturom Aktivnog direktorijuma korišćenjem Grupnih polisa.\nOno što je potrebno kako bi polaznik mogao aktivno da prati kursa jeste da ima srednji nivo poznavanja Windows serverskih operativnih sistema, odnosno da poznaje ranije verzije, kao npr. Windows Server 2012 R2. Preporučljivo je da je polaznik pohađao kompletirane kurseve – Windows Server 2016 – Infrastruktura i Mrežni serverski servisi. Potrebno je osnovno poznavanje klijentskih operativnih sistema, takođe, bilo bi poželjno da polaznik ima kompletiran kurs Windows 10.\nCilj ovog kursa je da se korisniku detaljno upozna sa tehnologijom Microsoft serverskog operativnog sistema, sa akcentom na napredne servise Aktivnog direktorijuma, njihovu integraciju sa drugim servisima Windows Servera 2016, ali i kako napredne servise implementirati u kompanijsko okruženje. Svakom polazniku ovaj kurs treba da predstavi sve pogodnosti koje napredni servisi Aktivnog direktorijuma u Windows Serveru 2016 donose i da kroz određene primere pokaže njihovu stvarnu primenu. Uspešnim savladavanjem kursa, polaznik bi trebalo da upozna sve važnije napredne servise Windows Server 2016 okruženja, načine njihove implementacije i prednosti njihovog korišćenja u produkcionom okruženju. Cilj ovog kursa je da polaznici posle teorijskog savladavanja nastavnih jedinica, a nakon toga i izrade praktičnih primera bude u stanju da prepozna situacije u realnom okruženju i primeni odgovarajuće servise kao rešenja za zahteve koji su pred njega postavljeni.


BiH i Rusija nastavljaju saradnju na polju tržišta rada - Akta.ba\n19.02.2020. 13:43 / Izvor: Akta.ba\nDanas je u prostorijama Agencije za rad i zapošljavanje BiH održan sastanak između predstavnika Agencije za rad i zapošljavanje BiH i delegacije Savezne službe za rad i zapošljavanje Ruske Federacije.\nSastanak predstavlja nastavak saradnje dvije institucije na osnovu Protokola o saradnji dvije institucije. Na sastanku je razgovarano o stanju na tržištima rada dvije države, te je direktor Agencije za rad i zapošljavanje BiH, Muamer Bandić, predstavio pozitivna kretanja na domaćem tržištu rada.\n"Koliko god bila različita tržišta rada u našim državama svjesni smo da postoje i mnoge stvari koje su veoma slične: poput problema zapošljavanja mladih ili zapošljavanja teško zapošljivih grupa na tržištu rada. Zbog toga je bitna razmjena iskustava i modela rada jer na taj način unapređujemo rad naših institucija, a samim tim i našu efikasnost na tržištu rada", rekao je direktor Agencije za rad i zapošljavanje BiH, Muamer Bandić.\nNakon održanih sastanaka organizirana je posjeta Službi zapošljavanja Bosansko-podrinjskog kantona gdje će biti predstavljen pozitivan primjer saradnje između službe zapošljavanja, obrazovnih institucija i poslodavaca na lokalnom nivou.


Nikodijević: Beograd svetska prestonica atletike i košarke - Beogradski Portal\nNikodijević: Beograd svetska prestonica atletike i košarke\nPredsednik Skupštine grada Beograda Nikola Nikodijević rekao je da je Beograd svetska prestonica u atletici jer se sledeće nedelje u Štark areni održava Svetsko dvoransko prvenstvo, ali da će biti i prestonica košarke jer je i ove godine dobio organizaciju „Fajnal fora”.\n– Pre četiri godine Evroliga je ocenila da je naš glavni grad organizovao najbolji „Fajnal for” i tada smo doneli odluku da ćemo se ponovo kandidovati. Nismo očekivali da će biti tako brzo, možda za godinu, dve, ali kada smo dobili saznanja da Berlin neće moći da organizuje završni turnir evropske košarke, počeli smo sa pripremom dokumentacije i relativno lako dobili organizaciju. Od ostalih nas izdvaja što imamo sjajnu dvoranu, opremljenu svim neophodnim tehničkim elementima, iskusne ljude, velike hotelske kapacitete, dobre avioveze sa čitavom Evropom. Ne manje važno jeste i to što je Beograd grad košarke, te je Evroliga u svom saopštenju navela da se košarka vratila kući – kazao je Nikodijević za TV K1.\nTo se videlo i po organizaciji pre četiri godine, dodao je Nikodijević, jer iako nijedna domaća ekipa nije igrala, nije bilo praznog mesta u Areni. Tako da se i ovog puta očekuje veliki broj stranih gostiju, kojih je prošli put bilo bezmalo petnaest hiljada, ali i domaće publike.\n– Želimo dobru, karnevalsku atmosferu u Beogradu, tako da će i ove godine on biti otvoreni grad – naveo je Nikodijević.\nKad je reč o atletici, važno je napomenuti da od početka pandemije nije bilo nijednog prvenstva na svetskom nivou, zato se očekuje da će u Beograd doći spremni takmičari, željni da osvoje dobre rezultate.\n– Pre sedam dana imali smo takoreći „generalnu probu” Otvoreno prvenstvo u atletici i tada je „pao” svetski rekord u skakanju uvis s motkom. Očekuje nas mnogo takmičara, osvajača olimpijskih i brojnih drugih medalja. Beograd je već bio organizator Evropskog dvoranskog prvenstva u atletici i upravo zbog toga što su ljudi bili prezadovoljni, dobili smo i organizaciju prvenstva na svetskom nivou. Dolazak je najavilo više od hiljadu takmičara, a 150 zemalja akreditovalo je svoje novinare za direktno praćenje takmičenja. Predivne slike iz Beograda otići će u čitav svet – naglasio je Nikodijević.\nPredsednik Skupštine grada je na kraju ocenio da smo dobri domaćini sportskih takmičenja jer sve to radimo s ljubavlju.


Kako je Srbija uspela matematikom da sačuva 510.000 radnih mesta? - Biznis Telegraf.rs\nU izveštaju MOR-a I EBRDA-a ''COVID-19 i zapošljavanje'', pristup koji je Srbija zauzela okarakterisan je kao skloniji tzv. „greškama inkluzije“, odnosno pružanju pomoći i onima kojima to zaista nije potrebno („dobitnicima“) nego „greškama isključivanja“, odnosno nepružanja pomoći oni kojima je to potrebno („gubitnici“).\nŠto se tiče radnih sati, u izveštaju se konstatuje da je sa primenjenim modelom broj radnih sati u drugom kvartalu 2020. pao za 14,8 posto , što je je ekvivalentno iznosu za 510.000 radnih mesta sa punim radnim vremenom.\n8 sektora u riziku\nŠto se tiče rizika po sektorima, navodi se da su u narednim mesecima, na osnovu analize, najugroženiji u pogledu zaposlenosti radnici u osam sektora - trgovina na veliko i malo, smeštaj, transport, hrana i piće, uslužne delatnosti, šumarstvo i seča drveta i ratarska i stočarska proizvodnja.\nPrema proceni, u ovim sektorima je oko 700.000 ljudi u neposrednom riziku od gubitka posla, a to su, kako se objašnjava oni koji rade na poslovima koje karakterišu neformalnost i nesigurnost radnog odnosa, samozaposleni ili radnici u mikro preduzećima.\nUprkos tome, sa izuzetkom mikro preduzeća koja posluju u tekstilnom, transportnom i turističkom sektoru, preduzeća u Srbiji su generalno uspela da svedu otpuštanje radnika ispod 9,0 procenata, navode MOR i EBRD.


Evropska unija je dobrodošla u Evroaziju - 03.09.2019, Sputnik Srbija\nKoncepcija velikog evroazijskog partnerstva otvorena je za sve zemlje i organizacije, uključujući i Evropsku uniju, rekao je Igor Morgulov, zamenik ministra... 03.09.2019, Sputnik Srbija\nrusija, svet, vesti, igor morgulov, evropska unija (eu)\n10:57 03.09.2019 (Osveženo: 13:48 11.10.2021)\n„Jasno je da se poslednjih decenija situacija na velikom evroazijskom prostoru ozbiljno promenila. Pojavili su se novi centri moći, kojih nije bilo pre 50 godina“, istakao je on.\nMorgulov je kao nove centre moći spomenuo Kinu, Indiju, Južnu Koreju, Japan i države-članice ASEAN-a. Pored toga, u regionu su se pojavila i integraciona udruženja, kao što su EU, EES, ASEAN i druga.\nOn je istakao da su u Moskvi uvek verovali da je moguće rešiti probleme u odnosima sa Zapadom, kako realne, tako i veštački „naduvane“.\n„Smatram da nam veliko evroazijsko partnerstvo može pomoći u tome, može nas ujediniti sa Evropom u okviru velike Evroazije. Sa naše strane, vrata za EU u ’veliku Evroaziju‘ i dalje su otvorena. Nikada nismo odbijali saradnju sa Briselom, ostajemo privrženi ideji jedinstvenog ekonomskog, humanitarnog i bezbednosnog prostranstva“, rekao je Morgulov.\nPrema njegovim rečima — danas nije reč samo o ujedinjavanju od Lisabona do Vladivostoka, nego i o uključivanju cele Evroazije, sve do njenog južnog dela, odnosno — od Atlantika do Tihog okeana.\nTokom svog govora na Forumu, Morgulov se dotakao i teme izgradnje ruskih vojnih objekata na južnim Kurilskim ostrvima, rekavši da to nema nikakve veze sa mirovnim sporazumom sa Japanom.


Humanost na delu: NIS podelio paketiće za decu - Biznis Telegraf.rs\n29/12/20 | 16:01\nOve godine više nego ranije moramo biti solidarni i misliti jedni na druge. U tom duhu, kompanija NIS i njeni zaposleni obradovali su decu iz prihvatilišta u Beogradu kojima su uručeni personalizovani paketići sa obućom, odećom i sredstvima za higijenu, kao i paketići sa slatkišima, koje su prikupili i pakovali zaposleni NIS-a\n- Ova godina bila je izazov za sve nas, ali nas je u isto vreme naučila da moramo da budemo solidarni i da mislimo na druge, pogotovu na one kojima je pomoć najpotrebnija. Kao društveno odgovorna kompanija, pomogli smo u skladu sa našim mogućnostima, i to ne samo u glavnom gradu, već i u Novom Sadu, Nišu, Kragujevcu i drugim gradovima. Ove paketiće pakovali su naši zaposleni, i to je za nas veliko zadovoljstvo – mogućnost da pomognemo kategoriji stanovništva za koju je potrebna posebna briga. Istakao bih da naša saradnja sa gradom Beogradom u okviru društveno odgovornog poslovanja traje već 11 godina i ona će se i u narednom periodu nastaviti - rekao je Smirnov.\n- Kada teške godine nastupe, tada je solidarnost potrebnija više nego ikad. Upravo zato se zahvaljujem kompaniji NIS na tome što je dobar partner Grada Beograda i što su njeni zaposleni odlučili da obraduju mališane iz Prihvatilišta. To su deca kojima je potrebna posebna pomoć i koja se nažalost suočavaju sa nimalo lakim problemima za koje nisu kriva. Kompanija NIS ima sa Gradom Beogradom zajednički program u okviru kojeg se finansiraju projekti društvene odgovornosti i svake godine se izdvaja oko 20 miliona dinara. Pored toga, NIS je kompanija koja nas nikada nije odbila kada je trebalo uraditi bilo šta iz oblasti socijalne zaštite - poručio je Vesić.\n- Deca su bila, i ostaće i u narednoj godini, prioritet kada je u pitanju socijalna politika Grada Beograda. Ono što će obeležiti i narednu godinu jeste pomoć onima kojima je pomoć najpotrebnija - istakla je Stanisavljević.\n- Grad Beograd godinama unazad brine o deci iz Prihvatilišta što najbolje ilustruje činjenica da prethodnih deset meseci nijedno dete i nijedan zaposleni nije bio zaražen korona virusom. Deci je bilo uskraćeno mnogo toga, poput slobode kretanja, pa je nama bilo važno da pažnju posvetimo njihovom unutrašnjem životu. Ono što je kompanija NIS danas uradila – personalizovala paketiće za svako dete znači da će svako dete dobiti ono što je poželelo lično za sebe, i na taj način, imati osećaj da je Deda Mraz razmišljao baš o njemu preko kompanije NIS - poručila je Stajković.


Pickbox: Ekskluzivna premijera nastavka 5. sezone serije "Vikinzi" - Dan u Beogradu\nNaslovna » BG svaštara » TV i online program » Pickbox: Ekskluzivna premijera nastavka 5. sezone serije „Vikinzi“\nNeko drugi 20. novembar 2018. TV i online program Postavite komentar\nNastavak stiže pod službenim sloganom „Uronite u tamu„.\nVikinzi: Dogodiće se strašne stvari…\nI dok se peta sezona serije „Vikinzi“ poigrava s idejom političke privrženosti, sklapanjem i kršenjem savezničkih dogovora, ali i gledanjem sopstvene koristi nauštrb društvene, scenarista, režiser i autor „Vikinga“ Majkl Hirst je otkrio kako će upravo to osigurati zanimljivu, napetu i dinamičnu sezonu u kojoj neće nedostajati dobre priče:\n– Postoji mnogo priča. U sezoni se događa dosta stvari koje se poklapaju sa stvarnim načinom funkcionisanja vikinškog društva. Treba imati na umu da u to doba nije bilo zasebnih država, samo malih, nezavisnih kraljevina koje su neprestano bile u ratu.\nPoslednja scena pete sezone završava kadrom Rola koji uplovljava u luku Kategata sa svojom vojskom. Jedno od najvažnijih pitanja je zašto se vraća nazad u zemlju gde ga svi smatraju izdajnikom?\nHirst je zagolicao maštu obožavalaca i otkrio kako će sezonu 5B obeležiti značajne smrti:\n– Dogodiće se briljantne stvari s Alfredovim bratom i njegovom majkom, ali strašne stvari će se desiti. Ali preživeće, ona uvek preživi sve.\nU najavi je i šesta sezona ove istorijske serije, a jednu od epizoda režiraće i zvezda serije Ketrin Vinik (kraljica Lagerta) kojoj će to biti rediteljski debi.\nNajnovije nastavke pete sezone pratite premijerno od 29. novembra na Pickbox-u.\nPrethodni Games.con 2018 – najveći festival igara i pop kulture na Balkanu\nSledeći Zvezdara teatar – decembar 2018.


Američki lekari pozivaju na izbegavanje elektronskih cigareta – RTV SUNCE Arandjelovac\nHome » Svet » Američki lekari pozivaju na izbegavanje elektronskih cigareta\nJedan stanovnik Kanzasa mogao bi da bude šesta osoba koja je u SAD umrla od tajanstvene respiratorne bolesti povezane sa pušenjem e-cigareta, saopštio je u utorak jedan zvaničnik. “Vreme je da prestanete da pušite elektronske cigarete. Ako vi ili neko koga volite “vejpuje”, molim vas – prestanite”, apelovao je Li Norman, zdravstveni zvaničnik Kanzasa.\n“Slažemo se sa Agencijom za hranu i lekove – ako ne želite da umrete ili završite u bolnici, smesta prestanite da inhalirate ilegalna THC ulja”, izjavio je portparol Američkog udruženja za e-cigarete. “Ako ste odrasli pušač ili bivši pušač koji koristi nikotinske proizvode kupljene u prodavnici, ne slušajte aktiviste koji bi radije da udišete smrtonosni dim nego da koristite e-cigarete”, dodao je.\nPrethodna: Netanjahu najavio ankesiju doline Jordana na Zapadnoj obali\nSledeća: Riznica svetitelja – sreda 11.septembar.2019


Beta 24. februara 2021. 13:40\nKompanija SBB, koja posluje u okviru Junajted (United) grupe, podnela je zvanični zahtev Regulatornoj agenciji za elektronske komunikacije i poštanske usluge Srbije (RATEL) da pokrene postupak javnog nadmetanja za 5G mrežu, saopšteno je danas.\nUz zahtev, koji je prosleđen i Ministarstvu trgovine, turizma i telekomunikacija, priložena je studija koju je SBB kompanija sprovela sa medjunarodnim stručnjacima i koja dokazuje da bi dodela 5G spektra pružila brojne mogućnosti korisnicima i podstakla konkurenciju i inovacije u Srbiji.\n„Pravo je vreme da Srbija krene u korak sa susednim zemljama članicama Evropske unije i obezbedi svoju 5G budućnost. U potpunosti treba da iskoristimo sve mogućnosti koje razvoj digitalnog društva donosi gradjanima. Brzo uvodjenje 5G usluga je preduslov za to“, rekao je izvršni direktor SBB-a Milija Zeković.\nTaj kompanija veruje da bi brzo pokretanje postupka javnog nadmetanja za opsege namenjene 5G mreži dokazalo da su Vlada i regulatorna tela posvećeni ubrzanju integracije Srbije Evropskoj uniji i tome da Srbija postane „lider u naprednim tehnologijama i digitalizaciji“ do 2025. godine, kako je izjavila premijerka Ana Brnabić u svom ekspozeu u oktobru prošle godine.\n„Sa dovoljno spektra i pravim podsticajima, kako za postojeće tako i za nove mobilne operatore da ulažu na tržište, koristi za gradjane, privredu i ekonomiju uopšte, bile bi ogromne“, ističe se u studiji.\n„RATEL i Ministarstvo trgovine, turizma i telekomunikacija biće ključni u transformaciji tržišta nakon što RATEL pokrene transparentan i sveobuhvatan postupak aukcije mobilnog spektra, uključujući i upotrebu 5G, kao i preraspodelu licenci koje ističu“, navodi se u studiji SBB-a.


Cetvrtak , 2019-10-03 | 11:10:31\nPredsednik Hondurasa Huan Orlando Ernandes primio je milione dolara mita od trgovaca drogom, medju njima i od nekadašnjeg meksičkog narko-bosa Hoakina Gusmana, zvanog El Čapo, rekao je njujorški federalni tužilac na početku sudjenja Ernandesovom bratu za trgovinu drogom.\n"Optuženog je štitio sadašnji predsednik koji je primio milione dolara mita od trgovaca drogom, pa i 'El Čapoa' Gusmana", rekao je tužilac u svojoj uvodnoj reči.\nPomoćnik tužioca Džejson Ričman je prvog dana sudjenja Huanu Antoniju 'Toniju' Ernandesu Alvaradu, rekao da je El Čapo "optuženom lično dao milione dolara za njegovog brata (predsednika)".\nLider Hondurasa je odbacio navode američkih tužilaca.\n"Optužbe su 100 odsto lažne, apsurdne i smešne. To je neozbiljnije od Alise u zemlji čuda", naveo je on na Tviteru.\nU dokumentu objavljenom u avgustu, tužilaštvo je potvrdilo da je honduraški trgovac drogom čije ime nije navedeno dao milion i po dolara za Ernandesovu izbornu kampanju 2013. godine.\nNajveći deo tog novca je potrošen na potplaćivanje lokalnih političara da bi podržali kandidaturu dotadašnjeg predsednika parlamenta.\nErnandes, reizabran 2017, u svom obraćanju Generalnoj skupštini UN 25. septembra osudio je "kampanju blaćenja koju sprovode trgovci drogom, bande, korumpirani ljudi, ubice, pa i političari".\nU Hondurasu je sa više demonstracija zatraženo da podnese ostavku.\nHuan Orlando Ernandes je privilegovani partner predsednika SAD Donalda Trampa s kojim je prošle nedelje potpisao sporazum u cilju obuzdavanja ilegalne imigracije.\nNjujorško savezno tužilaštvo namerava da dokaže kako je i Ernandesov prethodnik na čelu Hondurasa Porfirio Lobo imao finansijku podršku kartela, a Ričman je rekao da su obojica izabrani "u najmanju ruku delimično zahvaljujući novci zaradjenom od droge". I Lobo negira da je imao veze s narko-trgovcima.\nNi jedan ni drugi za sada nisu formalno optuženi u SAD, iako su stvari koje im se pripisuju podložne krivičnom gonjenju po američkom federalnom zakonu.\nToni Ernandes (41), nekadašnji poslanik, uhapšen je na aerodromu u Majamiju u novembru prošle godine i optužen za šverc droge, posedovanje vatrenog oružja i lažno svedočenje, a takodje se dovodi u vezu i sa najmanje dva ubistva.\nAko bude osudjen, preti mu najmanje pet godina a najviše doživotni zatvor.


Super Recko - Zoran Pavić - Dnevni list Danas\nPočetna » Kolumna » Super Recko\nNovija istorija gliba u kojem je manje ili više srpski fudbal već dvadesetak godina nije još napisana i teško da će se neko usuditi da se prihvati tog posla, u isto vreme i „ćoravog“ i „beskonačnog“.\n0Piše: Zoran Pavić 04. maja 2021. 15.30\nAli ako bi se tražila personifikacija tog „svega“ i „svačega“ i suverene vladavine „Marfijevih zakona“ umesto ovih pisanih, pozitivnih, bio bi to u jakoj konkurenciji baš Dragan Antić zvani Recko.\nPo sopstvenom mišljenju i rečima i otac i majka fudbala u Vranju, ali i šire.\nSa strane gledano, čovek-afera, čovek-skandal i čovek-kazna, koja je uvek neodslužena.\nU biografiji ima i optužnicu za učešće u nameštanju utakmica u Nemačkoj i Austriji, od koje je navodno jedini oslobođen od 30 gonjenih.\nBivao je formalno i neformalno optuživan i za rasizam („Moji crnci“), za šovinizam (psovke sa nacionalnom odrednicom), verbalno nasilje uopšte i fizičke napade.\nSvako malo je vređao sudije, protivničke igrače i trenere, ali isto tako često svoje fudbalere kojima je zamerao nedovoljno zalaganje i zbog toga im oduzimao platu i raskidao ugovor.\nMnogo voli Recko da se hvali kako sam finansira svašta u klubovima u kojima je radio, a posebno u matičnom Dinamu iz Vranja.\nI da se gađa konvertabilnim milionima navodno zarađenim u Nemačkoj (gde je igrao i bio trener uglavnom u klubovima nižeg ranga) i Grčkoj (samo igrao), navodno iz svog džepa plaćajući kazne koje je za svoje „sportmenstvo“ ko zna koliko puta zaslužio.\nČovek-klub, ukratko bi glasilo njegovo omiljeno predstavljanje.\nPredsednik i trener, jedini kandidat na izborima za jedno i drugo.\nUživao je Antić i u nepotizmu, na prvoj istorijskoj utakmici u Superligi vranjanskog Dinama (koji je ON tu uveo iako je postao trener pred kraj prethodne sezone), za kapitena je postavio svog sina.\nDrugog naslednika je kasnije postavio za šefa marketinga.\nSve vreme je po sopstvenoj tvrdnji bio politički aktivan, blizak sa Bratislavom Gašićem, i jedan je od „suosnivača“ SNS-a.\nKo zna koliko puta se pozivao na poznanstvo sa Vučićem, i kad je sebe branio, i kad je nekom pretio.\nPolokalnim izvorima, bio je prvi poverenik SNS-a u južnoj Srbiji.\nJeftin populizam mu je omiljeni metod borbe. I kad je organizovao „štrajk glađu“ fudbalera protiv SPS vranjskih vlasti, i kad je organizovao proteste podrške sebi, sa sve patetičnim transparentima i egzaltiranim obožavaocima.\nDakle, nameštanje, rasizam, šovinizam, primitivizam, nepotizam, fizičko nasilje, poništenje dugova, nepotizam, prisvajanje tuđih uspeha, burazerstvo sa „visokom“ politikom, populizam i licemerje…\nPostoji čitava vojska fudbalskih zvaničnika koja se može povezati sa nekim od ovih stvari, neki i sa većinom, ali verovatno niko u sebi nije uspeo da tako spoji „istoriju“ srpskog fudbala, valjda je zato i Super Recko, jer je u Srbiji sve Super, pa i Liga.\nI neće privremeno odstranjivanje Antića spasiti srpski fudbal. Spas bi bio kad bi se preventivno delovalo da „reckovi“ ne postanu još masovnijq pojava.


FMP odustao od Evrokupa: Tražićemo nadoknadu štete\nM. D.\t 4. oktobra 2016. 12:37\nKošarkaški klub FMP iz Železnika odlučio je da odustane od učešća u Evrokupu, nakon što je Skupština donela takvu odluku, uprkos pozitivnim preporukama koje je dobila od Upravnog odbora.\n“Članovi Skupštine su informisani, i koliko je klub sa druge strane mogao da dobije u svakom pogledu igranjem Evrokupa, o čemu su nas izvestili članovi UO i pravnog tima. Zato ćemo u narednom periodu uz pomoć advokata EKA razmotriti pravne mogućnosti za nadoknadu štete koju je klub pretrpeo zbog neučešća u Evrokupu izazvanog neprincipijelnim pritiscima i atmosferom koja je stvorena u javnosti da niko, nakon nekoga, iz Srbije ne može da igra Evrokup”, navodi se u saopstenju.\nIz FMP-a poručuju da će “time učiniti još jednu uslugu srpskoj košarci (koja je godinama unazad imala velike koristi od postojanja FMP-a u vidu desetina reprezentativaca u svim selekcijama) i konačno otkriti sve koji pod plaštom nekakve zaštite interesa srpske košarke, zapravo uništavaju tu košarku na sve moguće načine”.\n“Raduje nas da čelnici EKA i dalje prepoznaju važnost našeg kluba u evropskim okvirima, čini nam se, i mnogo više nego mnogi u domaćoj javnosti i srpskoj košarci. Takav stav i poverenje koje imamo od vodećih ljudi Evrolige naša je najveća pobeda”, zaključuju iz Železnika.\nNajbolji igrač Evrokupa vraća se u Kinu\nKantu odustaje od Evrokupa, Partizan ostaje bez rivala?\nPrvobitno je srpski predstavnik u Evrokupu trebalo da bude Partizan, ali su se nakon pritiska iz FIBA na KŠ, crno-beli predomislili i naredne sezone igraće u novoformiranoj FIBA Ligi šampiona.


KMF Leskovac zimuje na vrhu tabele - JuGmedia\nZavršen je prvi deo sezone u Trećoj futsal ligi Istok i, sudeći prema tabeli, plasman je očekivan. KMF Leskovac pravi je na tabeli sa 25 bodova, sedam više od najbližeg pratioca, ekipa BSK iz Bujanovca i zaječarskog Timoka.\nSa gol razlikom od +40 igrači iz Leskovca pokazali su koliko su kvalitetniji i ubedljivi u odnosu na protivnike, primivši samo 11 golova na devet utakmica. Druga najsigurnija odbrana primila je čak 14 pogodaka više od Leskovčana.\nSa novim (starim) trenerom Nenadom Stojanovićem, ekipa je dobila na uigranosti, a povratkom iz povrede Nikole S. Petrovića i Miloša Kostića, kao i povratka na teren prošlogodišnjeg trenera Bojata, uz standardno dobre Cvetanovića, Simonovića i Stanojevića i na čvrstini u odbrani.\nDuža klupa u odnosu na prethodnu sezonu omogućavala je više kombinovanja treneru Stojanoviću što je uticalo i na odmor igrača ali i bolju koncentraciju tokom utakmice tako da su u nekim utakmicama baš igrači sa klupe uticali i na konačne rezultate. Vukojević, Nikolić i Petrović, uz nesporne fudbalske kvalitete, još uvek se nalaze u „futsal tranziciji“ što u prolećnom delu prvenstva može da bude i značajna prednost i veći kvalitet ekipi.\nPokazalo se da „Ko sme, taj može, ko ne zna za strah, taj ide napred“ (Živojin Mišić) pa je problem na gostovanjima koji je prošle godine bio evidentan (6 poraza) ove godine rešen ozbiljnijim pristupom i čvrstom igrom kao posledicom iskustva igrača.\nPosle dužeg vremena KMF Leskovac afirmisao je i jednog mladog igrača. Slobodno možemo reći da je otkrovenje sezone mladi Dušan Nastić koji je svojim ponašanjem na terenu i van njega pobrao simpatije saigrača i trenera ali i pokazao da na njega može ozbiljno da se računa.\nGolman Veličković, kao jedan od najboljih u ovom stepenu takmičenja, u kriznim situacijama uspešnim odbranama davao je sigurnost odbrani a preciznim izbacivanjima lopte i prilike za opasne kontranapade iz kojih su često stvarane i ozbiljne prilike i postizani golovi. Drugi golman Strahinić, strpljivo je trenirao i čekao priliku da i on zauzme mesto među stativama.\nTradicionalno, futsal je magnet za publiku svuda pa i u Leskovcu, tako da je na domaćem terenu publika je bila šesti igrač jer je svaku utakmicu u SRC Dubočica pratilo oko 400 gledalaca.


Atletiko i Sevilja u klinču zbog Makedonca - Sportske.net\nAtletiko i Sevilja u klinču zbog Makedonca\nŠpanski mediji prenose da bismo napadača Palerma od naredne sezone mogli da gledamo u Primeri.\nIgrao za omladinsku reprezentaciju Srbije, sada bira između Juventusa i Atletika!LUDNICA! Poništen gol, tri crvena, promašeni penal, Barsa izbacila Atletiko u trileru godine!Enrikeove određene rotacije, Simeone ovako nikada nije igrao na Kamp nou! (SASTAVI)Pre godinu dana u Zaprešiću, od juna u Atletiko Madridu?Luis Enrike: ''Neće biti lako, Atetiko će pokušati da uradi nešto novo'''\nMakedonski reprezentativac Ilija Nestorovski je verovatno najsvetlija tačka Palerma ove sezone.\nOvaj 26-godišnji napadača je u tekućoj sezoni postigao 9 golova u Seriji A za 'Rosanere', a kako su Sicilijanci u opasnoj zoni i teško će uspeti da izbore opstanak, to verovatno znači i da će teško uspeti da zadrže Nestorovskog u svojim redovima.\nInteresovanje za Makedonca pokazali su Atletiko Madrid i Sevilja, a španski mediji prenose da su ova dva kluba već krenula da spremaju teren za njegovo dovođenje.\nNestorovski je ponikao u Pobedi iz Prilepa, sa samo 16 godina debitovao za prvi tim, a kao 20-godišnjak odlazi u Češku, gde se zadržao dve sezone. Potom je odigrao jeednu sezonu za skopski Metalurg na pozajmici, a pre no što je stigao u Palermo odigrao je tri sezone za Inter iz Zaprešića, u čijem dresu je nemilosrdno tresao protivničke mreže.


Izvor: B92, 17.Jun.2019, 07:29\nBeograd -- U Srbiji je jutro delimično ili potpuno oblačno, bez kiše i pljuskova, koji su, me]utim najavljeni tokom dana, pa vozači treba da budu oprezni, saopštio AMSS.\nZbog pojačanog saobraćaja, ali i aktuelnih radova jer je građevinska sezona u punom jeku, vozačim će biti potrebno više strpljenja nailaskom na sve privremene izmene u saobraćaju, uz smanjenu brzinu i vožnju prilagođenu radovima, saopštio je Auto-moto savez Srbije.\nNa naplatnim stanicama auto-puteva nema zadravanja, kao ni na graničnim prelazima za putnička vozila.\nZadržavanja za teretna vozila su na graničnim prelazima Horgoš i Kerlebija po dva sata na izlasku iz zemlje, a na Ssidu tri sata....\nRTV Pink: AMSS: Oprez zbog pljuskova tokom dana\nIzvor: RTS, 17.Jun.2019\n. U Srbiji je jutro delimično ili potpuno oblačno, prema podacima Republičkog hidrometeorološkog zavoda bez kiše i pljuskova, koji su, međutim najavljeni tokom dana, pa bi vozači trebalo da budu oprezni zbog mogućih klizavih i mokrih kolovoza.


Uncategorized Archives - Page 7 of 14 - YU eco radio i Televizija\nNaslovna / Uncategorized (stranica 7)\nIN MEMORIAM DRAGAN BOŽINOVIĆ (1952-2019)\nDragan Božinović sahranjen je danas na Pravoslavnom groblju kod Dudove šume. Božinović je iznenada preminuo u četvrtak, 7. februara, u 67. godini. Diplomirao je ekonomiju, obavljao je funkciju predsednika opštinskog Izvršnog veća. Ostaće upamćen i kao prvi načelnik Severnobačkog okruga, …\nUredba o mesečnom primanju za ratne vojne invalide\nfebruar 11, 2019\tUncategorized 0\nVlada Srbije donela je Uredbu o pravu na mesečno novčano primanje za vreme nezaposlenosti ratnih vojnih invalida iz oružanih akcija posle 17. avgusta 1990. godine – od pete do desete grupe. Uredbom je predviđeno da oni imaju pravo na mesečno …\nfebruar 8, 2019\tUncategorized 0\nČuvena Vojnića palata, zdanje u centru Subotice, proglašeno za nepokretno kulturno dobro i spomenik kulture, uskoro će biti vraćeno starim vlasnicima, pišu Novosti. U pitanju su potomci plemićke porodice Lelbah, budući da je palata nekada pripadala Magdolni Vojnić Bajšai, udatoj …\nSrbija postala punopravna članica Erasmus+ programa\nEvropska komisija i Srbija potpisale su u Briselu sporazum o punopravnom učešću Srbije u programu „Erazmus plus“. „Ceremonija potpisivanja označava prelazak Srbije od partnera u zemlju unutar programa ‘Erasmus +'“, saopštila je Evropska komisija, čiji je to program. Sporazum o …\nJoš dok su mama i beba u porodilištu roditelji će moći elektronski da podnesu zahtev za roditeljski dodatak, zahvaljujući nastavku projekta „Bebo dobro došla na svet“. U okviru prvog dela projekta, roditeljima je omogućeno da u porodilištu upišu dete u …\nPremijera američkog filma Knedlica i ujedno drugi Ladies Night, počinje sutra u bioskopu Abazija kraj Jezera Palić. Još jedno veče posvećeno nežnijem polu će biti organizovano u bioskopu Abazija, sutra, sa početkom u 20 časova. Na premijeri filma Knedlica, naše …\nPo završetku radova na kompletnoj rekonstrukciji Opšte bolnice, Subotičani će imati modernu bolnicu napravljenu po najvišim svetskim standardima, poručio je, gostujući u emisiji In medias res, direktor Opšte bolnice, dr Slobodan Puškar. On je dodao da se kompletna rekonstrukcija radi …\nGradonačelnik Subotice Bogdan Laban, primio je danas ambasadora Austrije u Republici Srbiji Nikolausa Luterotija sa kojim je razgovarao o odnosima dve zemlje, robnoj razmeni ovog regiona sa Austrijom, privrednim, infrastrukturnim, turističkim i kulturnim potencijalima našeg grada i intenziviranju saradnje između …\nSednica Pokrajinskog štaba za vanredne situacije\nNakon donošenja novog Zakona o smanjenju rizika od katastrofa i upravljanju vanrednim situacijama, Pokrajinski štab za vanredne situacije održao je prvu redovnu sednicu, kojom je predsedavao predsednik Pokrajinske vlade Igor Mirović. Razmotrena je informacija, izrađena u saradnji sa Sektorom za …\nIN MEMORIAM MATIJA SEDLAK- MATE ( 1928-2019)\njanuar 31, 2019\tUncategorized 0\nNa Bajskom groblju sahranjen je Matija Sedlak-Mate, koji je preminuo u 91. godini, u utorak, 29. januara. Sedlak Matija Mate bio je istaknuti Subotičanin, angažovan u društveno-političkom radu. Od 1965. do 1967. godine obavljavo je funkciju predsednika opštine Subotica, bio …\nStranica 7 of 14« Početak...«56789\t»\t10...Kraj »


od Knjiški moljac taj Sre Jun 14, 2017 9:18 am\nKnjiževnošću se bavi od 2007. godine kada je izašla njena prva knjiga Grabljivica, najprodavaniji roman na Balkanu u poslednje tri decenije, čiji je tiraž dosegao neverovatnih 210.000 primeraka. Britanska izdavačka kuća Pegasus, jedna od pet najvećih na svetu, proglasila je Grabljivicu vrhunskim delom savremene svetske književnosti i objavljuje ga za celo englesko govorno područje kao The Lady Predator.\nRoman Ljubav u doba kokaina odmah po objavljivanju postaje bestseler i dospeva do vrha liste najprodavanijih knjiga u regionu.\nSimonida Milojković u saradnji sa produkcijom “Prizor” postavlja na pozorišnu scenu dramu “Ljubav u doba kokaina”, a širom regiona počinje da drži predavanja i organizuje tribine u cilju prevencije narkomanije kod mladih.\nOd 1. decembra 2016. u prodaji je novi roman Žena, istinita ljubavna priča o jednoj neobičnoj ženi koja je mnogo propatila samo zato što je drugačija.\nRe: Simonida Milojković\nod Knjiški moljac taj Sre Jun 14, 2017 9:27 am\nSimonida Milojkovic - Ljubav u doba kokaina.pdf


Izvor: Blic, 02.Sep.2009, 00:30\nSpecijalno tužilaštvo predložilo je, u završnoj reči, da se četvorica vehabija optužena za terorizam i protivustavnu delatnost oglase krivim, kao i da im se produži pritvor, saopšteno je danas.\nU saopštenju Okružnog javnog tužilaštva dodaje se da je danas nastavljen glavni pretres protiv Adisa Murića, Nedžada Bulića, Bajrama Aslanija i Enesa Mujanovića, protiv kojih je prošle godine Specijalno tužilaštvo podiglo optužnicu.\nOni se terete >> Pročitaj celu vest na sajtu Blic << za udruživanje radi protivustavne delatnosti u vezi terorizma i nedozvoljeno držanje oružja i eksplozivnih naprava.\nU završnoj reči, tužilaštvo je ocenilo da su okrivljeni planirali izvođenje terorističkih akcija i pripremali napad na pripadnike MUP-a Srbije na fudbalskoj utakmici u Novom Pazaru.\nTužilaštvo je podsetilo da je na planini Ninaji kod Novog Pazara pronađen arsenal oružja, municije i drugih borbenih sredstava, što su okolnosti koje ukazuju da je neophodno izricanje rigoroznih sankcija osobama koje su nosioci takvih aktivnosti.


Prevod dokumenata za pristup EU 10 miliona eura? - Klix.ba\nPrevod dokumenata za pristup EU 10 miliona eura?\n1.12.2009. u 08:16\nBiH još nema strategiju kako prevesti više od 150.000 stranica evropskog zakonodavstva za države koje su potencijalni kandidati za ulazak u EU, a niko od nadležnih ne može ni da procijeni koliko bi taj proces mogao trajati i koštati, s obzirom na to da dokumenti moraju biti prevedeni na sva tri službena jezika u BiH.\n"Nezavisne novine" u današnjem izdanju pišu da niko sa sigurnošću ne zna koliko će prevođenje dokumenata za pristup EU koštati, a u Direkciji za evropske integracije BiH kažu da se, prema iskustvima nekih zemalja, može govoriti o cifri od 10 miliona eura.\n"Nemamo glavne smjernice u prevođenju, jer je to još veoma osjetljivo političko pitanje. Ono što sada radimo je to da prevodimo neke prioritete koji su bitni našim institucijama za dalje usklađivanje zakonodavstva, ali još nismo pristupili sveobuhvatnom prevodu", rekla je Biljana Ivanović, šef Odsjeka za prevođenje u ovoj državnoj agenciji.\nOsim državnih prevodilaca i lektora, za prevođenje evropskog zakonodavstva će se morati angažovati i spoljni saradnici u oblasti prava, kao što su sudski tumači, pravnici i drugi.\nIz Direkcije kažu da su neke zemlje EU u procesu prevođenja potrošile i po sedam godina, ali da u slučaju BiH to ne mora da znači, jer se regionalnom saradnjom taj postupak može i skratiti i pojeftiniti.\nNadležni u Ministarstvu spoljnih poslova BiH kažu da treba napraviti strategiju, jer po Ustavu postoje tri zvanična službena jezika u BiH, te da se ne može računati na varijantu da Srbija i Hrvatska ustupe BiH svoje prevode, jer se oni bitno razlikuju.\n"Srpski iz BiH nije isti kao srpski iz Srbije, hrvatski iz BiH nije isti kao hrvatski iz Hrvatske", objašnjava zamjenik ministra spoljnih poslova BiH Ana Trišić-Babić, ističući da BiH u Evropi neće imati "pravo na tri kabine".\nOna naglašava da je ta priča otišla predaleko i da u ovom trenutku nije moguće postići konsenzus, zbog čega će se vjerovatno ići na neku javnu raspravu ili raspravu o jeziku.\nNa tematskoj sjednici Savjeta ministara BiH, koja je održana početkom januara ove godine, Direkcija za evropske integracije je predložila da bude formirana radna grupa za sprovođenje javne rasprave o ciljnom jeziku u procesu prevođenja ovih dokumenata, međutim, u Savjetu ministara kažu da ova radna grupa nije zaživjela, ali ne znaju zbog čega.\nPredsjedavajući Zajedničke komisije za evropske integracije parlamenta BiH Halid Genjac kaže da je prevođenje ovog zakonodavstva ogroman posao, te da je on na regionalnom sastanku o stabilizaciji i pridruživanju u Beogradu predložio varijantu regionalne saradnje u vezi sa pitanjem prevoda.\n"Zašto bismo mi u BiH prevodili to na hrvatski, ako je Hrvatska već uradila prevod? Nema potrebe da budu rađena dva posla. Prijedlog je bio da se napravi ugovor i da svako uzme svoj dio da prevede. To je jedan od mogućih modela", objašnjava Genjac, naglašavajući da BiH kasni u vezi s ovim pitanjem, iako je to bila njena obaveza u okviru Privremenog sporazuma o stabilizaciji i pridruživanju.\nGenjac naglašava da je vrlo teško reći koliko će proces prevođenja trajati, te ističe da, ako bi bio dobijen prevod na jedan od službenih jezika u BiH, onda bi prevod na ostala dva jezika išao prilično brzo.\nprije 23h 47m 291\nprije 21h 6m 0\nprije 15h 49m 79\nprije 20h 2m 112\nprije 14h 32m 97


U Bundestagu u četvrtak počinje proces ratifikacije ŠP – Nadlanu.com\nU Bundestagu u četvrtak počinje proces ratifikacije ŠP\nBERLIN, 15. decembra 2010. (Beta) – U nemačkom saveznom parlamentu, Bundestagu, u četvrtak počinje procedura ratifikacije Sporazuma o stabilizaciji i pridruživanju (S S P) između Evropske unije i Srbije.\nNa plenarnoj sednici Bundestaga poslanici će se samo upoznati s nacrtom odgovarajućeg zakona koji je parlamentu podnela savezna vlada i koji je za dalju proceduru 26. novembra odobrio gornji dom saveznog parlamenta, Bundesrat.\nPrema saznanjima agencije Beta, konačno usvajanje zakona o ratifikaciji S S P sa Srbijom moglo bi da usledi već u februaru ili martu naredne godine.\nNemački ministar inostranih poslova Gido Vestervele je prošle sedmice na skupu o Zapadnom Balkanu u Berlinu u organizaciji Aspen Instituta, Nemačkog Maršal-Fonda i Ministarstva inostranih poslova rekao da Nemačka nastavlja da podržava integraciju zemalja ovog regiona u EU. Istovremeno je naveo da sve zemlje Zapadnog Balkana koje žele članstvo “moraju da se potrude da urade domaće zadatke”.


Porošenko optužio Asada za zločin protiv čovečnosti - 14.04.2018, Sputnik Srbija\nPorošenko optužio Asada za zločin protiv čovečnosti\nPredsednik Ukrajine Petro Porošenko rekao je da je napad SAD, Velike Britanije i Francuske na Siriju bio „iznuđen, ali opravdan korak“. U saopštenju objavljenom... 14.04.2018, Sputnik Srbija\nvesti, svet, ukrajina, sirija, petro porošenko, bašar asad\nPredsednik Ukrajine Petro Porošenko rekao je da je napad SAD, Velike Britanije i Francuske na Siriju bio „iznuđen, ali opravdan korak“. U saopštenju objavljenom na Tviteru ukrajinski predsednik je hemijski napad u Dumi nazvao „žestokim zločinom protiv čovečnosti“.\n— Petro Porošenko (@poroshenko) April 14, 2018\n„Napad međunarodne koalicije na objekte vojne hemijske infrastrukture Asadovog režima bio je iznuđen, ali opravdan korak. To je pravedan odgovor na hemijski napad u Dumi 7. aprila, koji je odneo živote desetina nevinih ljudi. Ukrajina poziva da se pokrenu svi mogući mehanizmi i instrumenti Ujedinjenih nacija, uključujući Savet bezbednosti, kako bi se sprečili slični zločini diktatorskih režima u budućnosti“, rekao je Porošenko.\nSAD, Velika Britanija i Francuska u subotu ujutru su izvele raketne napade na sirijske administrativne objekte koji se, prema njihovom mišljenju, koriste za proizvodnju hemijskog oružja.\nPredsednik Rusije Vladimir Putin ocenio je da su ovi napadi čin agresije protiv suverene države i podsetio na to da ni ruski vojni eksperti ni lokalni žitelji nisu potvrdili da je bilo hemijskog napada koji je poslužio kao izgovor za napade SAD, Velike Britanije i Francuske na Siriju.


Za vratom Kosovo, za petama SRS\nLutovac: Bolje da se neka pitanja reše sa sveže izabranom vladom. AntoniĆ: Ne bi bilo dobro da se izbori održavaju u senci nezavisnosti Kosova i to bi sigurno radikalima dalo vetar u leđa\nBEOGRAD - Slučajno ili ne, tek najave o mogućim vanrednim parlamentarnim izborima u Srbiji narednog proleća pojavile su se sa više strana, a najnovije potiču od neimenovanih zapadnih diplomata i iz izvora bliskih vlastima.\nZapadni krugovi cene da bi izbori trebalo da se održe pre kraja pregovora o Kosmetu jer, smatraju da samo tako mogu da spreče da radikali dođu na vlast, i očuvaju demokratsku opciju u Srbiji na koju bi mogli da računaju i posle donošenja rešenja o statusu Kosova.\nUloga Ružice Đinđić\nPortparol DS -a, Đorđe Todorović, ponovio je nedavno da je neophodan dogovor prodemokratskih snaga u Srbiji o predlogu predsednika DS Borisa Tadića u 10 tačaka, koji bi bio temelj politike za izlaz iz ekonomske i političke krize.\n- Takva politika bi na vanrednim parlamentarnim izborima na jesen dobila ubedljivu većinsku podršku građana - rekao je Todorović, povodom spekulacija u javnosti da se vode pregovori o povratku DS-a u parlament i o raspisivanju izbora. Presudnu ulogu u "približavanju" Borisa Tadića i Vojislava Koštunice bi, navodno, odigrala Ružica Đinđić, supruga ubijenog premijera Zorana Đinđića, koja je član Predsedništva DS-a.\nDomaći krugovi, vanredne izbore su najavili povratkom DS-a u parlament i dilom između njih i DSS-a uz posredovanje G17 plus. Cela stvar će se rešiti na famoznom sastanku zakazanom za 10. maj, o kome niko od pomenutih aktera "ništa ne zna", a gde će vladajuća koalicija predložiti DS-u da, posle završetka saradnje s Hagom, zajednički rade na novom ustavu koji bi bio završen do kraja godine. U martu bi onda bili raspisani izbori na svim nivoima, za šta je vladi potrebna podrška demokrata.\nDakle, koliko su realne spekulacije o povratku DS-a u parlament i raspisivanje prevremenih izbora u Srbiji?\nZoran Lutovac, politikolog, kaže da su izbori potrebni iz više razloga, a prvi je stabilna vlada demokratske orijentacije sa jasnim političkim ciljem koja neće zavisiti od uskostranačkih apetita.\n- Vlada mora da ima podršku građana i stabilnu većinu u parlamentu koja će ojačati međunarodnu poziciju Srbije, i zbog Kosova, ali i zbog naših unutrašnjih problema, pre svega ekonomskih i socijalnih. DS je zato i ponudila promenu vlade, koja bi bila zasnovana na dogovorima, a ne na ucenama - objašnjava Lutovac za Glas javnosti. On smatra da je logično da i međunarodna zajednica razmišlja o političkim prilikama u Srbiji, pre svega zbog regiona, ali i njih samih.\n- Stabilnije je da se neka pitanja reše sa sveže izabranom vladom, koja će imati mandat da u naredne tri do četiri godine stabilizuje stanje u zemlji. Drugo, nova vlada bi imala i proveren rejting kod građana, pa bi tako imala i kredibilitet. Ovako, međunarodna zajednica za sagovornika ima vladu na zalasku, koja od sednice do sednice nameće kvorum. To je racionalno razmišljanje međunarodne zajednice i poklapa se sa potrebama Srbije - ocenjuje Lutovac.\nSlobodan Antonić, politički analitičar, pak, ocenjuje da se iza svega krije problem DS -a - kako da se na dostojanstven način vrati u Skupštinu i ispravi na prečac donetu odluku prošlog oktobra da istupi iz nje.\n- To nije ništa loše jer jedna tako velika stranka i treba da sedi u parlamentu. Pogotovu što su sada, iako ne jedini, oni glavna kočnica za donošenje ustava. Ipak, ne bi bilo dobro da se izbori održavaju u senci nezavisnosti Kosova i to bi sigurno radikalima dalo vetar u leđa. Ne sumnjam, međutim, da je ova ideja pala na pamet nekome sa Zapada, čisto da bi videli reakcije političara i javnosti. Vlada, iako ima sužen manevar za rešavanje kosovske krize, trudi se da napravi nešto pozitivno. Iskreno, ne verujem da će sada dići ruke od Kosova i izaći na izbore. Jedno je kada imamo krizu u politici, a sasvim drugo kada se radi o mogućem gubitku dela teritorije zemlje - zaključuje Antonić.


Tehnička rješenja | Express One\nExpedit je softversko riješenje namijenjeno registrovanim poslovnim korisnicima, koji imaju veći broj pošiljaka. Expedit obezbjeđuje efikasno upravljanje pošiljkama i transportnom logistikom, te omogućava proces pripreme pošiljaka na jednostavan i profesionalan način.\nKao lider na tržištu transporta i logistike, EXPRESS ONE nastavlja sa uvođenjem jedinstvenih usluga u segmentu paketne i paletne distribucije pošiljaka. Usluga “ SMS obavijest o prispjeću pošiljke“ podrazumijeva slanje SMS poruke iz našeg sistema primaocu pošiljke o dostavi robe.\nProfitirajte pri slanju pošiljki od maksimalne vjerovatnoće dostave kroz elektroski pokrenut, lično proveden telefonski Aviso Vašeg primaoca putem našeg dostavljača. Definicija: Isključivo elektronski, lični i sa aspekta zaštite podataka sigurni...\nPomoću naše usluge e-mail notifikacija koristite sve mogućnosti integriranja podataka o klijentima u svoje pošiljke. kod predaje informacija o pošiljci, vaši primaoci dobijaju potpuno automatski digitalnu obavijest i tako mogu...


Siva ekonomija odnese 8,6 milijardi KM – Magazin Plus\nHome/Siva ekonomija odnese 8,6 milijardi KM\nU izvještaju se navodi da je ekonomska kriza primorala mnoge evropske vlade da preduzmu odlučne korake u borbi protiv sive ekonomije, a sve s ciljem da konsoliduju budžet te da ubrzaju proces privrednog oporavka. Siva ekomonija varira po državama i kreće se od osam do 10 procenata BDP-a u Švajcarskoj, Austriji, Holandiji i Velikoj Britaniji, pa do 28 odsto u Hrvatskoj, Rumuniji, Litvaniji i Estoniji, te 31 odsto u Bugarskoj.\n“U vremenima krize, kada se povećava nezaposlenost, strah od budućnosti ljude tjera u sivu ekonomiju. Borba sa ovom pojavom je do prije 2009. godine bilježila dobre rezultate u cijeloj Evropi. Danas ti rezultati variraju od toga da li se nalazimo u zapadnoj, južnoj ili istočnoj Evropi. Ipak, jedna karakteristika je zajednička – siva ekonomija tijesno je povezana sa gotovinskim plaćanjima”, kazao je Stiv Peri, komercijalni direktor kompanije “Visa Europe”.


Jeftini letovi iz Šri Lanke do Kine - Avio karte Šri Lanka Kina - eSky.rs\nAvio karte iz Šri Lanke do Kine\nPretražite letove iz Šri Lanke do Kine\nProverite najbolje prilike za letove iz Šri Lanke do Kine\n✔ Postoje li posebne ponude za letove iz Šri Lanke do Kine na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Kine?\n✔ Ako rezervišem let iz Šri Lanke do Kine, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Kine?\nBudite sigurni, da na eSky.rs ponuda letova iz Šri Lanke do Kine uključuje ne samo niskotarifne avio-kompanije, već i one koje su specijalizovane za visoki standard.


I Srbi treba da doprinesu izgradnji demokratskog Kosova\n17. oktobar/listopad, 2004.\nNaša strategija za rešenje konačnog statusa Kosova podrazumeva da kada ispunimo standarde, postignemo dogovor o ulozi medjunarodne zajednice na Kosovu posle proglašenja nezavisnosti, ocenio je u intervjuu za Radio Slobodna Evropa, Ramuš Haradinaj, predsednik Alijanse za budućnost Kosova.\nArbana VIDISHIQI (Priredila: Anamari REPIĆ)\nHaradinaj kaze kako je cilj njegove partije da se pitanje konacnog statusa resi na sledeci nacin:\n“Nas plan obuhvata da se do maja naredne godine postignu rezultati u ispunjenju standarda, zatim treba da uslede pregovori i dogovor o ulozi medjunarodne zajednice nakon resenja konacnog statusa, i da zatim odredimo nasu politicku volju za nezavisnom i suverenom drzavom, sto ce se desiti na jesen naredne godine”, istice Ramus Haradinaj.\nUpitan da prokomentarise to sto iz Beograda kosovskim Srbima stizu kako pozivi za ucesce na izborima tako i na bojkot izbora, Haradinaj kaze da je problem u nedostatku politicke spremnosti da se na pravi nacin zastite interesi kosovskih Srba:\n“Nedostatak politicke spremnosti Srba na Kosovu i u Beogradu da se sluzi interesima Srba na Kosovu, doveo je do konfuzije. A sto se nas tice, cilj kosovskih politickih partija i institucija je jasan a to je izgradnja demokratskog Kosova”, kaze Haradinaj.\nLider Alijanse istice da ce se njegova partija zalagati da omoguci normalan zivot svim manjinskim zajednicama, posebno Srbima, ali da i Srbi treba da dokazu da zele da budu deo kosovskog drustva:\n“Alijansa ce raditi a i ja licno da i kosovski Srbi budu deo izgradnje demokratskog Kosova, to podrazumeva model ukljucenja i ucesca. Mi smo odlucni da ne dodje do teskoca u slobodi kretanja i procesu povratka”, rekao je Haradinaj, naglasavajuci kako je jedini nacin da se to i desi ucesce srpske manjine u izgradnji funkcionalnog kosovskog drustva.


Uskrs u Jerusalimu\nVernici u Crkvi svetog groba u Jerusalimu\nHrišćani sa raznih strana sveta u Jerusalimu proslavljaju Uskrs, dok je u nasilju na obližnjoj Zapadnoj obali poginuo jedan Izraelac, a četiri su ranjena. Pravoslavci i katolici su prisustvovali službama u Crkvi svetog groba, na mestu na kojem se prema biblijskom predanju Hrist rodio.\nUskrs su obeležili i protestanti, ali izvan Starog grada na mestu nazvanom Grob u vrtu, gde deo hrišćana veruje da je Hrist bio raspet i sahranjen. U međuvremenu, izraelska vojska je potvrdila da je palestinski policajac u Nablusu na Zapadnoj obali ubio jednog Izraelca, a četvoricu ranio.\nPalestinski funkcioneri su izvestili izraelske vlasti o incidentu koji se dogodio u blizini svetilišta poznatog pod imenom Josifov grob. Jevrejski vernici treba da dobiju dozvolu i od palestinskih i od izraelskih vlasti za dolazak na to sveto mesto i obično ih do njega sprovodi izraelska vojska. Nadležni kažu da vernici po svemu sudeći nisu poštovali taj postupak.


Ministar finansija u Vladi Republike Srbije Siniša Mali potpisao je danas sa regionalnom direktorkom Evropske banke za obnovu i razvoj (EBRD) za Zapadni Balkan Žužanom Hargitai ugovor o kreditu od 85 miliona evra za projekat izgradnje auto-puta Niš–Merdare, za prvu deonicu od Niša do Pločnika.\nDrugi ugovor za implementaciju projekta izgradnje auto-puta potpisali su sa Hargitai ministar građevinarstva, saobraćaja i infrastrukture Tomislav Momirović, direktor Koridora Srbije Aleksandar Antić.\nMali je nakon potpisivanja ugovora u Vladi Srbije rekao da se početak radova očekuje već polovinom naredne godine i istakao da su danas potpisana dva važna sporazuma koji predstavlaju korak napred u realizaciji tog važnog infrastrukturnog projekta.\nPotpisana su danas dva sporazuma, od kojih se jedan odnosi na implementaciju projekta, a drugi na završetak cele strukture finansiranja tog projekta, naveo je Mali.\nMinistar finansija je ukazao na to da je vrednost projekta izgradnje prve deonice 225 miliona evra, izrazivši zahvalnost EBRD što je danas obezbeđeno preostalih 85 miliona evra u finansijskoj konstrukciji.\nZa prvu deonicu od Niša do Pločnika već je obezbeđen zajam Evropske investicione banke od 100 miliona evra, kao i grant od 40,6 miliona evra iz Investicionog okvira za Zapadni Balkana, naveo je ministar finansija.\nOn je istakao da je to veoma važan projekat, pošto je deo Vašingtonskog sporazuma, kao i da će taj auto-put doprineti razvoju regiona, kao i bržem protoku robe i ljudi, ali i bezbednosti saobraćaja\nVeć naredne godine imaćemo u budžetu rekordan iznos za kapitalne investicije, preko 330 milijardi dinara, to jest 5,5 odsto našeg BDP-a, najavio je Mali.\nDužina budućeg autoputa Niš–Drač je 383 kilometara, a autoput Niš–Merdare–Priština je deo osnovne indikativne transportne mreže EU\nTender za izvođača radova biće raspisan do kraja ove godine, dodao je ministar građevinarstva.\nBiće nam čast da i dalje sarađujemo sa Vladom Srbije, da pomažemo u finansiranju ostalih delova ovog auto-puta, ali isto tako da podržavamo sve ostale ključne infrastrukturne projekte u Srbiji, rekla je Hargitai.